open-index/open-wikipedia-markdown huggingface dataset:
ತೋಟ

thumb|ಜೋಧ್‍ಪುರ್‍ನ ಉಮೇದ್ ಭವನ್ ಅರಮನೆಯ ತೋಟ

**ತೋಟ** ಸಸ್ಯಗಳು ಮತ್ತು ಪ್ರಕೃತಿಯ ಇತರ ರೂಪಗಳ ಪ್ರದರ್ಶನ, ಕೃಷಿ ಮತ್ತು ಅವುಗಳನ್ನು ಆನಂದಿಸುವುದಕ್ಕೆ ಮೀಸಲಿಡಲಾದ, ಸಾಮಾನ್ಯವಾಗಿ ಹೊರಾಂಗಣದಲ್ಲಿರುವ ಒಂದು ಯೋಜಿತ ಸ್ಥಳ. ತೋಟವು ನೈಸರ್ಗಿಕ ಮತ್ತು ಮಾನವ ನಿರ್ಮಿತ ವಸ್ತುಗಳು ಎರಡನ್ನೂ ಒಳಗೊಂಡಿರಬಹುದು. ಇಂದು, ಅತ್ಯಂತ ಸಾಮಾನ್ಯ ರೂಪವನ್ನು ನಿವಾಸದ ತೋಟವೆಂದು ಕರೆಯಲಾಗುತ್ತದೆ, ಆದರೆ ಸಾಂಪ್ರದಾಯಿಕವಾಗಿ ತೋಟ ಪದವು ಹೆಚ್ಚು ವಿಸ್ತೃತವಾಗಿದೆ. ಪಾಶ್ಚಾತ್ಯ ತೋಟಗಳು ಬಹುತೇಕ ಸಾರ್ವತ್ರಿಕವಾಗಿ ಸಸ್ಯಗಳ ಮೇಲೆ ಆಧಾರಿತವಾಗಿವೆ, ಮತ್ತು ಹಲವುವೇಳೆ ತೋಟ ಪದವು ಸಸ್ಯೋದ್ಯಾನ ಪದದ ಸಂಕ್ಷಿಪ್ತ ರೂಪವನ್ನು ಸೂಚಿಸುತ್ತದೆ.

ಜ಼ೆರಸ್ಕೇಪ್ ತೋಟಗಳು ನೀರಾವರಿ ಅಥವಾ ಇತರ ಸಂಪನ್ಮೂಲಗಳ ವ್ಯಾಪಕ ಅಗತ್ಯವಿಲ್ಲದ ಸ್ಥಳೀಯ ಸಸ್ಯಗಳನ್ನು ಬಳಸುತ್ತವೆ, ಆದರೂ ಒಂದು ತೋಟದ ಪರಿಸರದ ಪ್ರಯೋಜನಗಳನ್ನು ಒದಗಿಸುತ್ತವೆ. ತೋಟಗಳು ಕೆಲವೊಮ್ಮೆ ಹುಚ್ಚುಮಹಲುಗಳು ಎಂದು ಕರೆಯಲ್ಪಡುವ, ರಚನಾತ್ಮಕ ವರ್ಧನೆಗಳನ್ನು ಪ್ರದರ್ಶಿಸಬಹುದು. ಇವುಗಳಲ್ಲಿ ಕಾರಂಜಿಗಳು, ಕೊಳಗಳು, ಜಲಪಾತಗಳು ಅಥವಾ ತೊರೆಗಳು, ಒಣ ತೊರೆ ತಳ, ಪ್ರತಿಮೆ, ಲತಾಮಂತಪಗಳು, ಹಂದರಗಳಂತಹ ಜಲ ವೈಶಿಷ್ಟ್ಯಗಳು ಸೇರಿರುತ್ತವೆ.

ಕೆಲವು ತೋಟಗಳು ಅಲಂಕಾರಿಕ ಉದ್ದೇಶಗಳಿಗೆ ಮಾತ್ರ ಇರುತ್ತವೆ, ಮತ್ತು ಕೆಲವು ತೋಟಗಳು ಆಹಾರ ಬೆಳೆಗಳನ್ನೂ ಉತ್ಪಾದಿಸುತ್ತವೆ, ಕೆಲವೊಮ್ಮೆ ಪ್ರತ್ಯೇಕ ಪ್ರದೇಶಗಳಲ್ಲಿ, ಅಥವಾ ಕೆಲವೊಮ್ಮೆ ಅಲಂಕಾರಿಕ ಸಸ್ಯಗಳೊಂದಿಗೆ ಜೊತೆ ಸಮ್ಮಿಶ್ರಮಾಡಿ. ಆಹಾರ ಉತ್ಪಾದನಾ ತೋಟಗಳು ಹೊಲಗದ್ದೆಗಳಿಂದ ಬೇರೆಯಾಗಿವೆ ಏಕೆಂದರೆ ಅವುಗಳ ಪ್ರಮಾಣ ಸಣ್ಣದು, ಹೆಚ್ಚು ಶ್ರಮಿಕ ಪ್ರಧಾನವಾಗಿರುತ್ತವೆ ಮತ್ತು ಅವುಗಳ ಉದ್ದೇಶ ಬೇರೆಯಾಗಿರುತ್ತದೆ (ಮಾರಾಟಕ್ಕಾಗಿ ಉತ್ಪಾದಿಸುವ ಬದಲು ಹವ್ಯಾಸವಾಗಿ). ಹೂ ತೋಟಗಳು ಆಸಕ್ತಿ ಸೃಷ್ಟಿಸಲು ಮತ್ತು ಇಂದ್ರಿಯಗಳನ್ನು ಸಂತೋಷಪಡಿಸಲು ಭಿನ್ನ ಎತ್ತರಗಳು, ಬಣ್ಣಗಳು, ರಚನೆಗಳು ಮತ್ತು ಪರಿಮಳಗಳ ಸಸ್ಯಗಳನ್ನು ಒಗ್ಗೂಡಿಸುತ್ತವೆ.

ತೋಟ ವಿನ್ಯಾಸದ ಅಂಶಗಳಲ್ಲಿ ದಾರಿಗಳು, ಬಂಡೆ ವಿನ್ಯಾಸ, ಗೋಡೆಗಳು, ಜಲ ವೈಶಿಷ್ಟ್ಯಗಳು, ಕೂರುವ ಪ್ರದೇಶಗಳು ಹಾಗೂ ಅಲಂಕಾರದಂತಹ ಭೂದೃಶ್ಯದ ವಿನ್ಯಾಸ, ಜೊತೆಗೆ ಅವುಗಳ ತೋಟಗಾರಿಕಾ ಅಗತ್ಯಗಳು, ಋತುವಿಂದ ಋತುವಿನ ನೋಟ, ಆಯಸ್ಸು, ಬೆಳವಣಿಗೆ ಅಭ್ಯಾಸ, ಗಾತ್ರ, ಬೆಳವಣಿಗೆಯ ವೇಗ, ಮತ್ತು ಇತರ ಸಸ್ಯಗಳು ಹಾಗೂ ಭೂದೃಶ್ಯ ವೈಶಿಷ್ಟ್ಯಗಳೊಂದಿಗೆ ಸಂಯೋಜನೆಯ ಪರಿಗಣನೆಯೊಂದಿಗೆ ಸ್ವತಃ ಸಸ್ಯಗಳೇ ಸೇರಿರುತ್ತವೆ. ಬೆಳವಣಿಗೆಯ ವೇಗ, ಸಸ್ಯಗಳ ಹರಡಿಕೆ ಅಥವಾ ಸ್ವಯಂ ಬಿತ್ತನೆ, ವಾರ್ಷಿಕ ಅಥವಾ ಬಹುವಾರ್ಷಿಕವೇ ಎಂಬ ಸಂಗತಿ, ಹೂಬಿಡುವ ಸಮಯಕ್ಕೆ ಸಂಬಂಧಿಸಿದಂತೆ, ಸಸ್ಯಗಳ ಆಯ್ಕೆ ಮೇಲೆ ಪ್ರಭಾವ ಬೀರುವ ನಿಯಮಿತ ನಿರ್ವಹಣೆಗೆ ಲಭ್ಯವಾದ ಸಮಯ ಮತ್ತು ಹಣ ಸೇರಿದಂತೆ ತೋಟದ ನಿರ್ವಹಣಾ ಅಗತ್ಯಗಳು ಮತ್ತು ಇತರ ಅನೇಕ ಗುಣಲಕ್ಷಣಗಳನ್ನು ಪರಿಗಣಿಸಲಾಗುತ್ತದೆ. ತೋಟ ವಿನ್ಯಾಸವನ್ನು ಸ್ಥೂಲವಾಗಿ ಎರಡು ಗುಂಪುಗಳಲ್ಲಿ ವಿಭಜಿಸಬಹುದು, ಔಪಚಾರಿಕ ಮತ್ತು ನಿಸರ್ಗವಾದಿ ತೋಟಗಳು.

## ಉಲ್ಲೇಖಗಳು
ವರ್ಗ:ತೋಟಗಾರಿಕೆ
ರಾಟೆ

thumb|ಹಡಗಿನ ರಾಟೆ

**ರಾಟೆ** ಬಿಗಿಯಾದ ಹಗ್ಗದ ಚಲನೆ ಮತ್ತು ದಿಕ್ಕು ಬದಲಾವಣೆಯನ್ನು ಬೆಂಬಲಿಸಲು ವಿನ್ಯಾಸಗೊಳಿಸಲಾದ ಅಚ್ಚು ಅಥವಾ ಅಕ್ಷದಂಡದ ಮೇಲಿನ ಒಂದು ಚಕ್ರ. ಆಧಾರವಾಗಿರುವ ಚೌಕಟ್ಟುಗಳನ್ನು **ರಾಟೆವ್ಯೂಹ**ಗಳೆಂದು ಕರೆಯಲಾಗುತ್ತದೆ.

ರಾಟೆಯನ್ನು ಗಡೆ ಅಥವಾ ಡ್ರಮ್ಮು ಎಂದೂ ಕರೆಯಬಹುದು ಮತ್ತು ಅದರ ಪರಿಧಿಯ ಸುತ್ತಲಿನ ಎರಡು ಚಾಚುಪಟ್ಟಿಗಳ ನಡುವೆ ತೋಡು ಅಥವಾ ತೋಡುಗಳನ್ನು ಹೊಂದಿರಬಹುದು. ಹಗ್ಗ, ಕೇಬಲ್, ಬೆಲ್ಟ್, ಅಥವಾ ಸರಪಳಿ ರಾಟೆ ವ್ಯವಸ್ಥೆಯ ಚಾಲಕ ಘಟಕವಾಗಿರಬಹುದು ಮತ್ತು ಇದು ರಾಟೆಯ ಮೇಲೆ ತೋಡು ಅಥವಾ ತೋಡುಗಳೊಳಗೆ ಹಾದು ಹೋಗುತ್ತದೆ.

ಭಾರಿ ಬಲಗಳನ್ನು ಪ್ರಯೋಗಿಸುವುದಕ್ಕಾಗಿ ಯಾಂತ್ರಿಕ ಪ್ರಯೋಜನ ಒದಗಿಸಲು ರಾಟೆಗಳನ್ನು ಜೋಡಿಸಿ ರಾಟೆ ವ್ಯವಸ್ಥೆಯನ್ನು ರೂಪಿಸಲಾಗುತ್ತದೆ. ಒಂದು ತಿರುಗುವ ಅಕ್ಷದಂಡದಿಂದ ಮತ್ತೊಂದಕ್ಕೆ ಶಕ್ತಿ ವರ್ಗಾಯಿಸಲು ಬೆಲ್ಟ್ ಮತ್ತು ಸರಪಣಿ ಚಾಲನೆಯ ಭಾಗವಾಗಿಯೂ ರಾಟೆಗಳನ್ನು ಜೋಡಿಸಲಾಗುತ್ತದೆ.

ರಾಟೆ ವ್ಯವಸ್ಥೆಯೆಂದರೆ ಜೋಡಿಸಲಾದ ರಾಟೆಗಳ ಸಮೂಹ, ಇದರಿಂದ ಅವು ಒಂದೇ ಅಚ್ಚಿನ ಮೇಲೆ ಸ್ವತಂತ್ರವಾಗಿ ತಿರುಗುತ್ತವೆ. ಒಂದಕ್ಕೆ ಹಗ್ಗ ಜೋಡಿಸಲಾಗಿರುವ ಮತ್ತು ರಾಟೆಗಳ ಎರಡು ಸಮೂಹಗಳ ಮೂಲಕ ಪೋಣಿಸಲಾದ ಎರಡು ರಾಟೆಗಳು ರಾಟೆ ವ್ಯವಸ್ಥೆಯನ್ನು ರೂಪಿಸುತ್ತವೆ.

ರಾಟೆ ವ್ಯವಸ್ಥೆಯನ್ನು ಹೇಗೆ ಜೋಡಿಸಲಾಗುತ್ತದೆ ಎಂದರೆ ಒಂದು ರಾಟೆಯನ್ನು ಸ್ಥಿರ ಕೂರು ಸ್ಥಳಕ್ಕೆ ಜೋಡಿಸಲಾದರೆ ಮತ್ತೊಂದನ್ನು ಚಲಿಸುತ್ತಿರುವ ಭಾರಕ್ಕೆ ಜೋಡಿಸಲಾಗುತ್ತದೆ. ರಾಟೆ ವ್ಯವಸ್ಥೆಯ ಪರಿಪೂರ್ಣ ಯಾಂತ್ರಿಕ ಪ್ರಯೋಜನ ಚಲಿಸುತ್ತಿರುವ ಭಾರವನ್ನು ಆಧರಿಸುವ ಹಗ್ಗದ ಭಾಗಗಳ ಸಂಖ್ಯೆಗೆ ಸಮಾನವಾಗಿರುತ್ತದೆ.

## ಉಲ್ಲೇಖಗಳು
ವರ್ಗ:ಯಂತ್ರಗಳು
ಅರಸು

**ಅರಸು** ಜಾತಿಯವರು ಕ್ಷತ್ರೀಯ ಕುಲದ ರಾಜಪಿಂಡೆ ಶಾಖೆಗೆ ಸೇರಿದವರಗಿದ್ದು. ಮೈಸೂರು ಒಡೆಯರ್ ರಾಜಮನೆತನವೂ ಇದೇ ಮೂಲದ್ದಾಗಿದೆ. ಆತ್ರೇಯ, ವಶಿಷ್ಟ, ವಿಶ್ವಾಮಿತ್ರ ಮುಂತಾದ ಗೋತ್ರಗಲನ್ನುಳ್ಳ ಇವರು ತಮ್ಮನ್ನು ಬ್ರಹ್ಮಕ್ಷತ್ರೀಯರೆಂದು ಗುರುತಿಸಿಕೊಳ್ಳುತಿದ್ದು. ಕನ್ನಡ ಇವರ ಮಾತ್ರು ಭಾಷೆ. ಬಾಲ್ಯದಲ್ಲೇ ಉಪನಯನ ನಂತರ ಜನಿವಾರ ಧರಿಸುವ ಇವರಲ್ಲಿ ಶೈವ, ವೈಷ್ಣವ, ಜೈನ ಧರ್ಮೀಯರಿದ್ದರೂ ವಿವಾಹ ಸಂಬಧದಲ್ಲಿ ಇದು ಅಡ್ಡಿಯಾಗುವುದಿಲ್ಲ. ಆದರೂ ವಿವಾಹದಲ್ಲಿ ಸಾಮಾನ್ಯವಾಗಿ ವೈದಿಕ ವಿಧಾನವನ್ನೇ ಅನುಸರಿಸುತ್ತಾರೆ. ಉಪನಯನದ ಸಮಯದಲ್ಲಿ ಬಿಲ್ಲಿನ ತುದಿಗೆ ಮೌರ್ವಿ(ರೇಷ್ಮೆಯ ವಸ್ತ್ರ)ವನ್ನು ಬಿಗಿದು ಮಾಡುವ ಅಂಬಿನಕಡ್ಡಿ(ಬಾಣ) ಆಚರಣೆಯು ವಿಶಿಷ್ಟವಾಗಿರುತ್ತದೆ. ಬ್ರಾಹ್ಮಣರ ಪೌರೋಹಿತ್ಯದಲ್ಲಿ ನಡಯುವ ಮದುವೆಯಲ್ಲಿ ವರನು ಮದುವೆ ಮುಗಿಯುವವರೆಗೂ ಖಡ್ಗ ಇಲ್ಲವೇ ಚಾಕುವನ್ನು ಜೊತೆಯಲ್ಲಿಟ್ಟುಕೋಂಡಿರುವ ಸಂಪ್ರದಾಯವಿದೆ. ವಿಧವೆಯರಿಗೆ ಮರು ಮಧುವೆಯ ಅವಕಾಶವಿರುವುದಿಲ್ಲ. ದಸರಾ ಇವರಿಗೆ ದೊಡ್ಡಾ ಹಬ್ಬವಾಗಿದ್ದು, ಆ ಸಂದರ್ಭದಲ್ಲಿ ಕಾಳಿ, ಲಕ್ಷ್ಮಿ ಹಾಗೂ ಸರಸ್ವತಿಯರನ್ನು ವಿಧಿಬದ್ದವಾಗಿ ಪೂಜಿಸುತ್ತಾರೆ. ಮಾವತ್ತೂರು ಮಾಸ್ತಮ್ಮ ಹಾಗೂ ಮೂಗೂರು ತಿಬ್ಬಾದೇವಿಯವರ ಜಾತ್ರಿಗಳಿಗೆ ವಿಶೇಷ ಮಹತ್ವ ನೀಡುವ ಇವರು ಮಂಟೆಸ್ವಾಮಿ ಶಿಷ್ಯರಾದ ರಾಚಪ್ಪಾಜಿ, ಸಿದ್ದಪ್ಪಾಜಿ ಗದ್ದುಗೆಳಿಗೂ ನಡೆದುಕೋಳ್ಳುತ್ತಿದ್ದಾರೆ. ಇವರಲ್ಲಿ ಸತ್ತವರನ್ನು ಚಿತೆಗೆ ಅರ್ಪಿಸುವ ಸಂಪ್ರದಾಯವಿದ್ದು. ಹತ್ತು ದಿನಗಳ ಸೂತಕದ ನಂತರ ೧೨ನೇ ದಿನ ಶ್ರಾದ್ಧಾವನ್ನು ಆಚರಿಸಲಾಗುತ್ತದೆ

## ಉಲ್ಲೇಖಗಳು 
## ಉಲ್ಲೇಖಗಳು
ಶಿಯೋಮಿ

**ಶಿಯೋಮಿ** ಕಂಪನಿಯು ಚೀನಾ ದೇಶದ ಖಾಸಗಿ ಸ್ವಾಮ್ಯದ ಚೀನಾದ ಸ್ಮಾರ್ಟ್ ಪೋನ್ ತಯಾರಿಕೆ ಕಂಪನಿಯಾಗಿದೆ.ಶಿಯೋಮಿ ಕಂಪನಿಯನ್ನು ಮಿ  ರೆಡಮಿ ಎಂದುಸಂಬೋದಿಸಲಾಗುತ್ತದೆ.ಆದರೆ ಪ್ರಚಲಿತ ವಿದ್ಯಮಾನದಲ್ಲಿ ಶಿಯೋಮಿ ರೆಡಮಿ ಯನ್ನು ತನ್ನ ಪ್ರತ್ಯೇಕ ಅಂಗಸಂಸ್ಥೆಯನ್ನಾಗಿ ಮಾರ್ಪಡಿಸಿದೆ. ಈ ಶಿಯೋಮಿ ಸಂಸ್ಥೆ ಬೀಜಿಂಗ್ನಲ್ಲಿ ತನ್ನ ಪ್ರಧಾನ ಕಚೇರಿಯನ್ನು ಹೊಂದಿದೆ. ಲೀ ಜುನ್ ಇದರ ಸಂಸ್ಥಾಪಕರು. ಶಿಯೋಮಿ ಕೇವಲ ಸ್ಮಾರ್ಟ್ ಫೋನ್ ಮಾತ್ರವಲ್ಲದೆ ಟಿವಿ, ಮೊಬೈಲ್ ಪರಿಕರಗಳು,ಬ್ಯಾಗ್,ಕನ್ನಡಕ, ಹೀಗೆ ಸಾವಿರಾರು ಉತ್ಪನಗಳನ್ನ ಚೀನಾದಲ್ಲಿ ಉತ್ಪಾದಿಸುತ್ತದೆ. ಆದರೆ ಆಯ್ದ ಕೇಲವೆ ಉತ್ಪನಗಳನ್ನು ಮಾತ್ರ ಭಾರತದಲ್ಲಿ ಮಾರಾಟ ಮಾಡುತ್ತಿದೆ. ಶೀಯೊಮಿ 2018 ರಲ್ಲಿ ಪ್ರಪಂಚದ 4 ನೇ ಅತಿ ದೊಡ್ಡ ಸ್ಮಾರ್ಟ್ಫೋನ್ ತಯಾರಕ ಕಂಪನಿಯಾಗಿದ್ದು ಶೇಕಡಾ 8% ಮಾರುಕಟ್ಟೆಯ ಪಾಲುದಾರಿಕೆಯನ್ನು ಹೊಂದಿದ್ದು  2018ನೆ ವರ್ಷದಲ್ಲಿ ಶೇಕಡಾ ೨೬% ಅಭಿವೃದ್ಧಿ ಹೂಂದಿದೆ. ಅದೇ ಭಾರತದಲ್ಲಿ ಸ್ಯಾಮ್ಸಂಗ್ ಕಂಪನಿಯನ್ನು ಹಿಂದಿಕ್ಕಿ ಭಾರತದ ನಂ.1 ಸ್ಮಾರ್ಟ್ ಫೋನ್ ಕಂಪನಿಯಾಗಿ ಮುಂದುವರಿದಿದೆ ಭಾರತದ ಸ್ಮಾರ್ಟ್ ಫೋನ್ ಮಾರುಕಟ್ಟೆಯಲ್ಲಿ ಶೀಯೊಮಿ ಶೇಕಡಾ 26% ಪಾಲನ್ನು ಹೊಂದಿದೆ. ಚೀನಾದಲ್ಲಿ ತಯಾರಾದ ತನ್ನ ಉತ್ಪನಗಳನ್ನು ಭಾರತದಲ್ಲಿ ಜೋಡಿಸುವ ಕಾರ್ಯವನ್ನು ಕೈಗೊಂಡಿದ್ದು ಆಂಧ್ರಪ್ರದೇಶ ದಿಲ್ಲಿ ಇಂತಹ ಒಂದು ಜೋಡಣೆ ಕೇಂದ್ರವಿದ್ದು, ತನ್ನ ಉತ್ಪನಗಳ ಮಾರಾಟಕ್ಕಾಗಿ ಶೀಯೋಮಿ ಕೇವಲ ಆನ್ಲೈನ್ ಮತ್ತು ತನ್ನದೆ ಸ್ಟೋರ್ ಗೋಳನ್ನು ಮತ್ತು ದುರಸ್ತಿ ಕೇಂದ್ರವನ್ನು ತೆರೆದು ಉತ್ತಮ ಸೇವೆಯನ್ನು ನೀಡುವುದರ ಮೂಲಕ ಭಾರತದ ಗ್ರಾಹಕರ ಮನೆ ಗೆದ್ದಿದೆ. ಕೇಶನ್ಗಳುಪ್ಗಳು ಮತ್ತು ಸಂಬಂಧಿತ ಗ್ರಾಹಕ ಎಲೆಕ್ಟ್ರಾನಿಕ್ಸ್ಗಳನ್ನು ವಿನ್ಯಾಸಗೊಳಿಸುತ್ತದೆ, ಅಭಿವೃದ್ಧಿಪಡಿಸುತ್ತದೆ, ಮತ್ತು ಮಾರಾಟ ಮಾಡುತ್ತದೆ.

ಶಿಯೋಮಿಯು ಆಗಸ್ಟ್ 2011 ರಲ್ಲಿ ತನ್ನ ಮೊದಲ ಸ್ಮಾರ್ಟ್ಫೋನ್ ಬಿಡುಗಡೆ ಮಾಡಿತು. ಲೀ ಜುನ್ ಅವರು ಕಂಪನಿಯ ಸಂಸ್ಥಾಪಕ ಮತ್ತು ಮುಖ್ಯ ಕಾರ್ಯನಿರ್ವಾಹಣಾಧಿಕಾರಿಗಳು. ಫೋರ್ಬ್ಸ್ನ ಪ್ರಕಾರ ಇವರು ಚೀನಾದ ೨೩ನೆಯ ಶ್ರೀಮಂತವ್ಯಕ್ತಿ. ೨೦೧೪ರ ತನಕ 60 ಮಿಲಿಯನ್ ಗೂ ಹೆಚ್ಚು ಸ್ಮಾರ್ಟ್ ಫೋನ್ಗಳನ್ನು ಮಾರಾಟ ಮಾಡಲಾಗಿದೆ. ಈ ಕಂಪನಿಯಲ್ಲಿ 15,000 ಕ್ಕೂ ಹೆಚ್ಚು ನೌಕರರಿದ್ದಾರೆ. ಮುಖ್ಯಭೂಭಾಗಚೀನಾ, ಭಾರತ, ಮಲೇಷಿಯಾ, ಸಿಂಗಾಪುರ್ ಇಂಡೋನೇಷ್ಯಾ, ಫಿಲಿಪ್ಪೀನ್ಸ್ ಹಾಗು ದಕ್ಷಿಣ ಆಫ್ರಿಕಾದಲ್ಲಿ ಈ ಕಂಪನಿಯ ಶಾಖೆಗಳಿವೆ. ಐಡಿಸಿಯ ಪ್ರಕಾರ, ಅಕ್ಟೋಬರ್ ೨೦೧೪ರಲ್ಲಿ ಶಿಯೋಮಿಯು ವಿಶ್ವದ ಮೂರನೇ ಅತಿದೊಡ್ಡ ಸ್ಮಾರ್ಟ್ಫೋನ್ ತಯಾರಕ ಕಂಪನಿಯಾಗಿದೆ. ಜುಲೈ ೨೦೧೬ರಲ್ಲಿ, ಲಿಯು ಷಿಶಿ, ವೂ ಕ್ಸುಬು ಮತ್ತು ಲಿಯು ಹಾರಾನ್ ಚೀನಾದಲ್ಲಿನ ಶಿಯೋಮಿ ರೆಡ್ಮಿ ಸರಣಿಯ ಮೊದಲ ರಾಯಭಾರಿಯಾದರು. 
[right|thumb| [ಕೌಲಾಲಂಪುರ್|ಕೌಲಾಲಂಪುರ್ನಲ್ಲಿ ಗ್ರಾಹಕರ ಬೆಂಬಲಕ್ಕಾಗಿ ಎ ಶಿಯೋಮಿ ಎಕ್ಸ್ಕ್ಲೂಸಿವ್ ಸರ್ವಿಸ್ ಸೆಂಟರ್]]

## ಉತ್ಪನ್ನಗಳು 
### ಲ್ಯಾಪ್ಟಾಪ್ಗಳು 
* ಎಮ್. ಐ. ನೋಟ್ಬುಕ್ ಏರ್

### ಮೊಬೈಲ್ ಫೋನ್ಗಳು 
* ಎಮ್. ಐ. ಸರಣಿಗಳು
thumb|ಶಿಯೋಮಿ ಎಮ್. ಐ. ೪
thumb|ಶಿಯೋಮಿ ಎಮ್. ಐ. ೫

* ಎಮ್. ಐ. ನೋಟ್ ಸರಣಿ
thumb|ಶಿಯೋಮಿ ಎಮ್. ಐ. ನೋಟ್ ಪ್ರೋ

### ಎಮ್. ಐ. ವೈಫೈ
ಎಮ್. ಐ. ವೈಫೈ ೨೩ ಏಪ್ರಿಲ್ ೨೦೧೪ರಲ್ಲಿ ಮೊದಲ ಬಾರಿಗೆ ಪ್ರಾರಂಭಿಸಲಾಯಿತು.

### ಎಮ್. ಐ. ಟಿವಿ 
### ಎಮ್. ಐ. ಬಾಕ್ಸ್ 
### ಎಮ್. ಐ. ಕ್ಲೌಡ್ ಸ್ಟೋರೇಜ್ 
### ಎಮ್. ಐ. ಪವರ್ ಬ್ಯಾಂಕ್ 
### ಸ್ಮಾರ್ಟ್ಬ್ಯಾಂಡ್ ಮತ್ತು ಸ್ಮಾರ್ಟ್ ಕಡಿಯಾರಗಳು 
### ಸ್ಮಾರ್ಟ್ ಹೋಮ್ ಉತ್ಪನ್ನಗಳು 
* ರಕ್ತದೊತ್ತಡ ಮಾನಿಟರ್ 
* ಏರ್ ಪ್ಯೂರಿಫೈರ್ 

* ವೈ. ಐ ವೆಬ್ ಕ್ಯಾಮ್ 
thumb|ವೈ. ಐ ವೆಬ್ ಕ್ಯಾಮ್

* ಎಮ್. ಐ. ಸ್ಮಾರ್ಟ್ ಸ್ಕೇಲ್ 

* ಎಮ್. ಐ. ವಾಟೆರ್ ಪ್ಯೂರಿಫೈರ್ 

* ಎಮ್. ಐ. ರೋಬೋಟ್ ವ್ಯಾಕುಮ್ 

* ಎಮ್. ಐ. ವೈ. ಫೈ ಪ್ಲಸ್

* ಎಮ್. ಐ. ರೋಬೋಟ್ ವ್ಯಾಕುಮ್

## ಇವನ್ನೂ ಗಮನಿಸಿ
* ನೋಕಿಯಾ

* ಡೆಲ್

* ಮೊಟೊರೊಲ

*ರಿಯಲ್‌ಮಿ

## ಉಲ್ಲೇಖಗಳು
ತೆನೆ

thumb|250px|ಜವೆ, ಗೋಧಿ, ಮತ್ತು ಚಿಕ್ಕಗೋಧಿಯ ಅಪಕ್ವ ತೆನೆಗಳು.

**ತೆನೆ** ಗೋಧಿ ಅಥವಾ ಮೆಕ್ಕೆಜೋಳದಂತಹ ಏಕದಳ ಧಾನ್ಯ ಸಸ್ಯದ ಕಾಂಡದ ಕಾಳುಬಿಡುವ ತುದಿ. ಇದು ಕೆಲವು ಎಲೆಗಳಲ್ಲಿ ಎದ್ದುಕಾಣುವ ಹಾಲೆಗಳನ್ನೂ ಸೂಚಿಸಬಹುದು.

ತೆನೆಯು ಕೇಂದ್ರ ಕಾಂಡ ಮತ್ತು ಅದರ ಮೇಲೆ ಒತ್ತೊತ್ತಾಗಿ ಅಡಕುಗೊಂಡು ಬೆಳೆಯುವ ಹೂವುಗಳ ಸಾಲುಗಳನ್ನು ಹೊಂದಿರುವ ಒಂದು ಕದಿರುಗೊಂಚಲು. ಇವು ತಿನ್ನಲರ್ಹ ಬೀಜಗಳನ್ನು ಹೊಂದಿರುವ ಹಣ್ಣುಗಳಾಗಿ ಬೆಳೆಯುತ್ತವೆ. ಮೆಕ್ಕೆಜೋಳದಲ್ಲಿ, ತೆನೆಯು ತೊಗಟೆ ಎಂದು ಕರೆಯಲಾಗುವ ಎಲೆಗಳಿಂದ ರಕ್ಷಿತವಾಗಿರುತ್ತದೆ.

(ಗೋಧಿ ಸೇರಿದಂತೆ) ಕೆಲವು ಪ್ರಜಾತಿಗಳಲ್ಲಿ, ಅಪಕ್ವ ತೆನೆಗಳು ಸಸ್ಯದ ಕೆಳಭಾಗದಲ್ಲಿರುವ ಎಲೆಗಳ ಜೊತೆಗೆ ದ್ಯುತಿಸಂಶ್ಲೇಷಣೆಗೆ ಗಣನೀಯವಾಗಿ ಕೊಡುಗೆ ನೀಡುತ್ತವೆ.

ಆಂಗ್ವೀನ ಟ್ರಿಟಿಕಿ ಎಂದು ಕರೆಯಲ್ಪಡುವ ಒಂದು ಪರಾವಲಂಬಿ ಜೀವಿಯು ಬೆಳವಣಿಗೆಯ ಅವಧಿಯಲ್ಲಿ ಅಂಗಾಂಶಗಳು ಹಾಗೂ ಕಾಂಡಗಳನ್ನು ನಾಶಮಾಡಿ ನಿರ್ದಿಷ್ಟವಾಗಿ ಗೋಧಿ ಮತ್ತು ರೈನ ತೆನೆಗಳನ್ನು ಬಾಧಿಸುತ್ತದೆ. ಉತ್ತರ ಆಫ಼್ರಿಕಾ ಮತ್ತು ಪಶ್ಚಿಮ ಏಷ್ಯಾ ಬಿಟ್ಟು, ಸರದಿ ಕೃಷಿ ಪದ್ಧತಿ ಬಳಸಿ ಈ ಜೀವಿಯನ್ನು ಎಲ್ಲ ದೇಶಗಳಲ್ಲಿ ನಿರ್ಮೂಲಮಾಡಲಾಗಿದೆ.

## ಉಲ್ಲೇಖಗಳು 
ವರ್ಗ:ಬೆಳೆಗಳು
ವರ್ಗ:ಸಸ್ಯಶಾಸ್ತ್ರ
ತೇರು

thumb|ಜಗನ್ನಾಥ ದೇವಸ್ಥಾನದಲ್ಲಿ ರಥಯಾತ್ರೆ
thumb|ಉಡುಪಿಯ ಶ್ರೀ ಕೃಷ್ಣ ದೇವಸ್ಥಾನದ ಅಲಂಕೃತ ತೇರು

**ತೇರು** ಅಂದರೆ ಕಟ್ಟಿಗೆಯಿಂದ ತಯಾರಿಸಲಾದ ಮತ್ತು ಚಕ್ರಗಳನ್ನು ಹೊಂದಿರುವ ರಥ ಅಥವಾ ಬಂಡಿ. ತೇರನ್ನು ಹಗ್ಗದ ಸಹಾಯದಿಂದ ಕೈಗಳಿಂದ ಎಳೆಯಬಹುದು, ಅಥವಾ ಕುದುರೆಗಳು, ಆನೆಗಳಿಂದ ಸಹಾಯದಿಂದ ಎಳೆಯಬಹುದು. ತೇರುಗಳನ್ನು ಬಹುತೇಕವಾಗಿ ದಕ್ಷಿಣ ಭಾರತದ ದೇವಸ್ಥಾನಗಳು ರಥೋತ್ಸವಕ್ಕೆ ಬಳಸುತ್ತವೆ. ಉತ್ಸವದ ಅವಧಿಯಲ್ಲಿ, ದೇವಸ್ಥಾನದ ದೇವತೆಗಳ ವಿಗ್ರಹಗಳನ್ನು ರಥದಲ್ಲಿ ಕೂಡಿಸಿಕೊಂಡು ಬೀದಿಗಳಲ್ಲಿ ಒಯ್ಯಲಾಗುತ್ತದೆ, ಜೊತೆಗೆ ಮಂತ್ರಗಳು, ಸೂಕ್ತಗಳು, ಶ್ಲೋಕ ಪಠನ ಅಥವಾ ಭಜನೆಗಳನ್ನು ಹಾಡಲಾಗುತ್ತದೆ.

ರಥ ಯಾತ್ರೆ ಜಗನ್ನಾಥನೊಂದಿಗೆ ಸಂಬಂಧಿಸಲಾದ ಮತ್ತು ಪುರಿಯಲ್ಲಿ ಆಯೋಜಿಸಲಾದ ಒಂದು ಬೃಹತ್ ಹಿಂದೂ ಉತ್ಸವ. ಇದನ್ನು ಜೂನ್ ಅಥವಾ ಜುಲೈ ತಿಂಗಳಲ್ಲಿ ನಡೆಸಲಾಗುತ್ತದೆ. ತಮಿಳು ನಾಡಿನ ತೇರುಗಳು ಬಹಳ ಪ್ರಸಿದ್ಧ. ಈ ತೇರುಗಳು ಬಹಳ ಎತ್ತರ ಮತ್ತು ತೂಕವನ್ನು ಹೊಂದಿರಬಹುದು. ಉಡುಪಿಯಲ್ಲಿ ಐದು ತೇರುಗಳಿವೆ. ಅವುಗಳೆಂದರೆ ಬ್ರಹ್ಮ ರಥ, ಮಧ್ಯ ರಥ, ಕಿನ್ಯೊ, ಬೆಳ್ಳಿಯ ಮತ್ತು ಚಿನ್ನದ ರಥಗಳು.

ವರ್ಗ:ರಥಗಳು
ಕುಲದೀಪ್ ಯಾದವ್

**ಕುಲದೀಪ್ ಯಾದವ್**, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಎಡಗೈ ಚೈನಮ್ಯಾನ್ ಬೌಲರ್. ರಣಜಿ ಟ್ರೋಫೀಯಲ್ಲಿ ಉತ್ತರ ಪ್ರದೇಶದ ತಂಡಕ್ಕೆ ಆಡುತ್ತಾರೆ.

## ಆರಂಭಿಕ ಜೀವನ 
ಕುಲದೀಪ್ ಯಾದವ್‍ರವರು ಡಿಸೆಂಬರ್ ೧೪, ೧೯೯೪ರಲ್ಲಿ ಉತ್ತರ ಪ್ರದೇಶದ ಕಾನ್ಪುರ್‍ನಲ್ಲಿ ಜನಿಸಿದರು. ಆರಂಭದಲ್ಲಿ ಕುಲದೀಪ್ ವೇಗದ ಬೌಲರ ಆಗಿದ್ದರು, ಆದರೆ ತಮ್ಮ ಕೋಚ್ ರವರ ಸಲಹೆಯ ಮೇರೆಗೆ ಇವರು ಚೈನಮ್ಯಾನ್ ಬೌಲರಾಗಿ ತಮ್ಮ ಶೈಲಿಯನ್ನು ಬದಲಾಯಿಸಿಕೊಂಡರು. ಇವರು ೨೦೧೪ರಲ್ಲಿ ನಡೆದ ೧೯ರ ವಯ್ಯೋಮಿತಿಯ ವಿಶ್ವಕಪ್‍ನಲ್ಲಿ ಸ್ಕಾಟ್ ಲ್ಯಾಂಡ್ ವಿರುದ್ಧದ ಪಂಡ್ಯದಲ್ಲ್ಲಿ ಹ್ಯಾಟ್ರಿಕ್ ವಿಕೆಟ ಪಡೆದರು. ಈ ಮೂಲಕ ೧೯ರ ವಯ್ಯೋಮಿತಿ ವಿಶ್ವಕಪ್‍ನಲ್ಲಿ ಹ್ಯಾಟ್ರಿಕ್ ವಿಕೆಟ್ ಪಡೆದ **ಮೊದಲ ಭಾರತೀಯ** ಎಂಬ ಹಿರಿಮೆಗೆ ಪಾತ್ರರಾದರು. ಇದೆ ಸರಣಿಯೆಲ್ಲಿ ಅತೀ ಹೆಚ್ಚು ವಿಕೆಟ್ ಪಡೆದ ಭಾರತೀಯ ಬೌಲರ್ ಕೂಡ ಆಗಿದ್ದರು.

## ವೃತ್ತಿ ಜೀವನ 
### ಐಪಿಎಲ್ ಕ್ರಿಕೆಟ್ 
೨೦೧೨ರ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ಮುಂಬೈ ಇಂಡಿಯನ್ಸ್ ತಂಡದಲ್ಲಿ ಸ್ಥಾನ ಪಡೆದಿದ್ದರು, ಆದರೆ ೧೧ರ ಬಳಗದಲ್ಲಿ ಸ್ಥಾನ ಪಡೆಯುವಲ್ಲಿ ವಿಫಲರಾಗಿದ್ದರು. ಹೀಗೆ ೨೦೧೪ರಲ್ಲಿ ಕೋಲ್ಕತ್ತ ನೈಟ್ ರೈಡರ್ಸ್ ತಂಡದಲ್ಲಿದ್ದರೂ ೧೧ರ ಬಳಗದಲ್ಲಿ ಸ್ಥಾನ ಪಡೆಯಲಿಲ್ಲ. ೨೦೧೬ರ ಇಂಡಿಯನ್ ಪ್ರೀಮಿಯರ್ ಲೀಗ್‍ನಲ್ಲಿ ಕೋಲ್ಕತ್ತ ನೈಟ್ ರೈಡರ್ಸ್ ಪರ ಐಪಿಎಲ್‍ನಲ್ಲಿ ಪಾದಾರ್ಪಣೆ ಮಾಡಿದರು. ತಾವು ಆಡಿದ ೦೩ ಪಂದ್ಯಗಳಿಂದ **೦೬** ವಿಕೆಟ್ ಪಡೆದರು. ಅದೇ ವರ್ಷ (೨೦೧೬) ಅವರನ್ನು ದುಲೀಪ್ ಟ್ರೋಫಿಗೂ ಆಯ್ಕೆ ಮಾಡಲಾಯಿತು. ದುಲೀಪ್ ಟ್ರೋಫಿಯಲ್ಲಿ ಮೂರು ಪಂದ್ಯಗಳನ್ನಾಡಿ **೧೭** ವಿಕೆಟ್‍ಗಳನ್ನ ಪಡೆದರು.

### ಅಂತರರಾಷ್ತ್ರೀಯ ಕ್ರಿಕೆಟ್ 
ಮಾರ್ಚ್ ೨೫, ೨೦೧೭ರಂದು ಧರ್ಮಶಾಲದಲ್ಲಿ ಆಸ್ಟ್ರೇಲಿಯ ವಿರುದ್ಧ ನಡೆದ ೪ನೇ ಟೆಸ್ಟ್ ಪಂದ್ಯದ ಮೂಲಕ ಅಂತರರಾಷ್ತ್ರೀಯ ಕ್ರಿಕೆಟ್‍ಗೆ ಪಾದಾರ್ಪನೆ ಮಾಡಿದರು. ತಮ್ಮ ಚೊಚ್ಚಲ ಪಂದ್ಯದಲ್ಲಿ ೦೪ ವಿಕೆಟ್‍ಗಳನ್ನ ಪಡೆದರು. ಜೂನ್ ೨೩, ೨೦೧೭ರಲ್ಲಿ ವೆಷ್ಟ್ ಇಂಡೀಸ್ ವಿರುದ್ಧ ನಡೆದ ಮೊದಲ ಏಕದಿನ ಪಂದ್ಯದ ಮೂಲಕ ಇವರು ಏಕದಿನ ಕ್ರಿಕೆಟ್‍ಗೆ ಪಾದಾರ್ಪನೆ ಮಾಡಿದರು. ಈ ಸರಣಿಯಲ್ಲಿ ಇವರು ಜಂಟಿ ಅತೀಹೆಚ್ಚು ವಿಕೆಟ್ ಪಡೆದ ಬೌಲರಾಗಿದ್ದರು. ನಂತರ ಶ್ರೀಲಂಕಾ ವಿರುದ್ಧದ ಸರಣಿಗೆ ಕೂಡ ಆಯ್ಕೆ ಆದರು. ಜುಲೈ ೦೯, ೨೦೧೭ರಲ್ಲಿ ವೆಷ್ಟ್ ಇಂಡೀಸ್ ವಿರುದ್ಧ ನಡೆದ ಏಕೈಕ ಟಿ-೨೦ ಪಂದ್ಯದ ಮೂಲಕ ಟಿ-೨೦ ಜಗತ್ತಿಗೂ ಪಾದಾರ್ಪನೆ ಮಾಡಿದರು.

## ಸಾಧನೆಗಳು 
***೧೯ರ ವಯ್ಯೋಮಿತಿಯ ವಿಶ್ವಕಪ್‍ನಲ್ಲಿ ಹ್ಯಾಟ್ರಿಕ್ ವಿಕೆಟ್ ಪಡೆದ ಮೊದಲ ಭಾರತೀಯ ಕ್ರಿಕೆಟಿಗ**. (೨೦೧೪ರ ಸ್ಕಾಟ್ ಲ್ಯಾಂಡ್ ವಿರುದ್ಧದ ಪಂದ್ಯದಲ್ಲಿ)
***ಏಕದಿನ ಕ್ರಿಕೆಟ್‍ನಲ್ಲಿ ಹ್ಯಾಟ್ರಿಕ್ ವಿಕೆಟ್ ಪಡೆದ ೩ನೇ ಭಾರತೀಯ ಕ್ರಿಕೆಟಿಗ**. (೨೦೧೭ರ ಆಸ್ಟ್ರೇಲಿಯ ವಿರುದ್ಧದ ಪಂದ್ಯದಲ್ಲಿ)

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೧೦** ಪಂದ್ಯಗಳು
*ಟೆಸ್ಟ್ ಕ್ರಿಕೆಟ್ : **೦೨** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೦೨** ಪಂದ್ಯಗಳು
*ಐಪಿಎಲ್ ಕ್ರಿಕೆಟ್ : **೧೫** ಪಂದ್ಯಗಳು

### ವಿಕೆಟ್‍ಗಳು 
#ಏಕದಿನ ಪಂದ್ಯಗಳಲ್ಲಿ : **೧೮** ವಿಕೆಟ್‍ಗಳು
#ಟೆಸ್ಟ್ ಪಂದ್ಯಗಳಲ್ಲಿ : **೦೯** ವಿಕೆಟ್‍ಗಳು
#ಟಿ-೨೦ ಪಂದ್ಯಗಳಲ್ಲಿ : **೦೩** ವಿಕೆಟ್‍ಗಳು
#ಐಪಿಎಲ್ ಪಂದ್ಯಗಳಲ್ಲಿ : **೧೮** ವಿಕೆಟ್‍ಗಳು

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
*

ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಅರೆ

**ಅರೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಭೂಶಾಸ್ತ್ರದ ಪ್ರಕಾರ, ನೈಸರ್ಗಿಕವಾಗಿ ದೊರಕುವ ಖನಿಜ ಪದಾರ್ಥಗಳ ಸಮಷ್ಟಿಯಾದ ಬಂಡೆ
* ತಮ್ಮ ವಾಸಕ್ಕೆ, ಮೊಟ್ಟೆಗಳನ್ನಿಡುವುದಕ್ಕೆ, ಮರಿಗಳ ಪಾಲನೆಗೆ ಹಕ್ಕಿ, ಇರುವೆ, ಕಣಜ, ಜೇನುನೊಣ ಮುಂತಾದ ಅನೇಕ ಬಗೆಯ ಪ್ರಾಣಿಗಳು ಕಟ್ಟುವ ಸುರಕ್ಷಿತ ನೆಲೆಯಾದ ಗೂಡು
* ಸಮತಲವಾಗಿ ಸೆಳೆಯಬಲ್ಲ ರೀತಿಯಲ್ಲಿ ಪೀಠೋಪಕರಣದ ಒಂದು ಭಾಗದಲ್ಲಿ ಸರಿಹೊಂದುವ ಪೆಟ್ಟಿಗೆ ಆಕಾರದ ಒಂದು ಧಾರಕವಾದ ಸೆಳೆಖಾನೆ
ಅರುಣ

**ಅರುಣ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಸ್ಥೂಲವಾಗಿ 630–740 ನ್ಯಾ.ಮಿ. ಗಳಷ್ಟು ತರಂಗದೂರ ವ್ಯಾಪ್ತಿಯಲ್ಲಿ ಪ್ರಧಾನವಾಗಿ ಮಾನವ ಕಣ್ಣು ಗ್ರಹಿಸಬಲ್ಲ ಬಣ್ಣವಾದ ಕೆಂಪು
* ಸೂರ್ಯನ ಸಾರಥಿಯ ಹೆಸರು
* ಸೌರಮಂಡಲದ ಮಧ್ಯದಲ್ಲಿರುವ ನಕ್ಷತ್ರವಾದ ಸೂರ್ಯ
ಒನ್ ಪ್ಲಸ್

**ಒನ್ ಪ್ಲಸ್** ಎಂಬುದು ಶೆನ್ಜೆನ್ ಮೂಲದ ಚೀನೀ ಸ್ಮಾರ್ಟ್ಫೋನ್ ಉತ್ಪಾದಕರಾಗಿದ್ದು ಡಿಸೆಂಬರ್ 2013 ರಲ್ಲಿ ಪೀಟ್ ಲೌ (ಸಿಇಒ) ಮತ್ತು ಕಾರ್ಲ್ ಪಿಯರಿಂದ ಸ್ಥಾಪಿಸಲ್ಪಟ್ಟಿದೆ. ಇದರ ಪ್ರಧಾನ ಕಾರ್ಯಾಲಯವು ಗೌನ್ಡಾಂಗ್ ನಲ್ಲಿದೆ. ಮಾರ್ಚ್ 2016 ರವರೆಗೆ ಕಂಪನಿಯು ವಿಶ್ವದಾದ್ಯಂತ 42 ದೇಶಗಳು ಮತ್ತು ಪ್ರದೇಶಗಳಿಗೆ ಸೇವೆ ಸಲ್ಲಿಸಿದೆ. ಅವರು ಇತರ ಉತ್ಪನ್ನಗಳ ಪೈಕಿ 6 ಫೋನ್ಗಳನ್ನು ಬಿಡುಗಡೆ ಮಾಡಿದ್ದಾರೆ.

## ಇತಿಹಾಸ 
ಒನ್ ಪ್ಲಸ್ ಅನ್ನು 16 ಡಿಸೆಂಬರ್ 2013 ರಂದು ಸ್ಥಾಪಿಸಲಾಯಿತು, ಒಪ್ಪೋ ಕಂಪನಿಯ ಮಾಜಿ ಉಪಾಧ್ಯಕ್ಷ ಪೀಟ್ ಲೌ ಮತ್ತು ಕಾರ್ಲ್ ಪೀರವರು ಸ್ಥಾಪಿಸಿದರು. ಕಂಪನಿಯ ಮೂಲ ಗುರಿ- 
ಕಡಿಮೆ ಬೆಲೆಯೊಂದಿಗೆ ಉನ್ನತ ಗುಣಮಟ್ಟದ ಸ್ಮಾರ್ಟ್ಫೋನ್ಗಳನ್ನು ವಿನ್ಯಾಸಗೊಳಿಸುವುದು.

ಕಂಪನಿಯು ತನ್ನ ಮೊದಲ ಸಾಧನವಾದ ಒನ್ಪ್ಲಸ್ ಒನ್ನನ್ನು 23 ಏಪ್ರಿಲ್ 2014 ರಂದು ಅನಾವರಣಗೊಳಿಸಿತು, ಜೊತೆಗೆ ಅಮೆಜಾನ್ ಮೂಲಕ ಪ್ರತ್ಯೇಕವಾಗಿ ಭಾರತದಲ್ಲಿ ಒನ್ ಪ್ಲಸ್ ಒನ್ ನ ಬಿಡುಗಡೆಯಾಯಿತು.

ಏಪ್ರಿಲ್ 2014 ರಲ್ಲಿ, ಮುಖ್ಯ ಚೀನಾದಲ್ಲಿ ಉತ್ಪಾದಕ ರಾಯಭಾರಿಯಾಗಿ ಹ್ಯಾನ್ ಹಾನ್ನನ್ನು ಒನ್ ಪ್ಲಸ್ ನೇಮಿಸಿತು.

ಮಾರ್ಚ್ 2016 ರವರೆಗೆ, ಒನ್ ಪ್ಲಸ್ ಈ ಕೆಳಗಿನ ದೇಶಗಳು ಮತ್ತು ಪ್ರದೇಶಗಳಲ್ಲಿ ಕಾರ್ಯನಿರ್ವಹಿಸಿದೆ:
ಆಸ್ಟ್ರಿಯಾ, ಬೆಲ್ಜಿಯಂ, ಬಲ್ಗೇರಿಯಾ, ಕೆನಡಾ, ಮೈನ್ಲ್ಯಾಂಡ್ ಚೀನಾ, ಕ್ರೊಯೆಶಿಯ, ಸೈಪ್ರಸ್, ಝೆಕ್ ರಿಪಬ್ಲಿಕ್, ಡೆನ್ಮಾರ್ಕ್, ಈಜಿಪ್ಟ್, ಎಸ್ಟೋನಿಯಾ, ಫಿನ್ಲ್ಯಾಂಡ್, ಫ್ರಾನ್ಸ್, ಜರ್ಮನಿ, ಗ್ರೀಸ್, ಹಾಂಗ್ಕಾಂಗ್, ಹಂಗೇರಿ, ಭಾರತ, ಐರ್ಲೆಂಡ್, ಇಸ್ರೇಲ್, ಇಟಲಿ, ಲಾಟ್ವಿಯಾ, ಲಿಥುವೇನಿಯಾ, ಲಕ್ಸೆಂಬರ್ಗ್ ಮಾಲ್ಟಾ, ಮಲೇಷ್ಯಾ, ನೆದರ್ಲ್ಯಾಂಡ್ಸ್, ಪೋಲೆಂಡ್, ಪೋರ್ಚುಗಲ್, ರೊಮೇನಿಯಾ, ಸೌದಿ ಅರೇಬಿಯಾ, ಸಿಂಗಪುರ್, ಸ್ಪೇನ್, ಸ್ಲೋವಾಕಿಯಾ, ಸ್ಲೊವೇನಿಯ, ಸ್ವೀಡನ್, ಯುನೈಟೆಡ್ ಅರಬ್ ಎಮಿರೇಟ್ಸ್, ಯುನೈಟೆಡ್ ಕಿಂಗ್ಡಮ್ ಮತ್ತು ಯುನೈಟೆಡ್ ಸ್ಟೇಟ್ಸ್.

## ಉತ್ಪನ್ನಗಳು 
ಒನ್ ಪ್ಲಸ್ ಈವರೆಗೆ ೬ ಸಾಧನಗಳನ್ನು ಮಾರಾಟ ಮಾಡಿದೆ.

* ಒನ್ ಪ್ಲಸ್ ಒನ್
* ಒನ್ ಪ್ಲಸ್ ಟು
* ಒನ್ ಪ್ಲಸ್ ಎಕ್ಸ್
* ಒನ್ ಪ್ಲಸ್ ತ್ರೀ
* ಒನ್ ಪ್ಲಸ್ ತ್ರೀಟಿ
* ಒನ್ ಪ್ಲಸ್ ಫೈವ್

thumb|ಒನ್ ಪ್ಲಸ್ ಒನ್

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕ
* ಅಧಿಕೃತ ಜಾಲತಾಣ (ಜಾಗತಿಕ) 
* ಅಧಿಕೃತ ಜಾಲತಾಣ(ಚೀನಾ)
ಅರ

**ಅರ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ತಯಾರಿಕಾ ವಸ್ತುವಿನಿಂದ ನಾಜೂಕು ಪ್ರಮಾಣದ ವಸ್ತುವನ್ನು ತೆಗೆಯಲು ಬಳಸಲಾಗುವ ಒಂದು ಉಪಕರಣ
* ಪ್ರದೇಶವೊಂದರಲ್ಲಿ ಜಲ/ನೀರಿನ ಲಭ್ಯತೆ/ಸರಬರಾಜಿನಲ್ಲಿ ಉಂಟಾದ ಕೊರತೆಯು ತಿಂಗಳುಗಳು ಅಥವಾ ವರ್ಷಗಳ ಕಾಲ ವಿಸ್ತರಿಸಿದಾಗ ಉಂಟಾಗುವ ಪರಿಸ್ಥಿತಿಯಾದ ಬರ
* ಋತಕ್ಕೆ ಅನುಗುಣವಾಗಿವೆಯೆಂದು ಪರಿಗಣಿಸಲಾದ ವರ್ತನೆಯಾದ ಧರ್ಮ
* ಹಿಂದೂ ಪುರಾಣಗಳ ಪ್ರಕಾರ ಸಾವಿಗೆ ಕಾರಣನಾಗುವ ದೇವತೆಯಾದ ಯಮ
ಡಾಂಗಲ್

320px|thumb|ಬ್ಲೂಟೂತ್ ಡಾಂಗಲ್
ಒಂದು ಇಲೆಕ್ಟ್ರಾನಿಕ್ ಸಾಧನಕ್ಕೆ ಜೋಡಣೆಯಾಗಿದ್ದುಕೊಂಡು ಕೆಲವು ಹೆಚ್ಚಿಗೆ ಕೆಲಸಗಳನ್ನು ಮಾಡಲು ಅನುವು ಮಾಡಿಕೊಡುವ ಚಿಕ್ಕ ಯಂತ್ರಾಂಶಕ್ಕೆ ಡಾಂಗಲ್ ಎನ್ನುತ್ತಾರೆ. ಪ್ರಾರಂಭದ ದಿನಗಳಲ್ಲಿ ಗಣಕಗಳಿಗೆ ಜೋಡಣೆಯಾಗುವ, ಕೆಲವು ತಂತ್ರಾಂಶಗಳನ್ನು ಪ್ರತಿ ಮಾಡದಂತೆ ನಿರ್ಬಂಧಿಸುವಂತಹ ಚಿಕ್ಕ ಸಾಧನಕ್ಕೆ ಡಾಂಗಲ್ ಎನ್ನುತ್ತಿದ್ದರು.

ಇತ್ತೀಚೆಗಿನ ದಿನಗಳಲ್ಲಿ ಇನ್ನೂ ಹಲವು ಕೆಲಸಗಳನ್ನು ಮಾಡುವ ಸಾಧನಗಳಿಗೂ ಡಾಂಗಲ್ ಎನ್ನುತ್ತಾರೆ. ಇವು ವೈಫೈ, ಬ್ಲೂಟೂತ್, ಟೆಲಿವಿಶನ್ ಗ್ರಾಹಕ, ಇತ್ಯಾದಿ ಸೌಲಭ್ಯಗಳನ್ನು ಇಂತಹ ಸೌಲಭ್ಯಗಳಿಲ್ಲದ ಗಣಕಗಳಿಗೆ ಒದಗಿಸುವ ಕೆಲಸಗಳಾಗಿರಬಹುದು. ಸಾಮಾನ್ಯವಾಗಿ ಈ ಡಾಂಗಲ್‍ಗಳು ಗಣಕ ಯಾ ಲ್ಯಾಪ್‍ಟಾಪ್‍ಗಳಿಗೆ ಯುಎಸ್‍ಬಿ ಕಿಂಡಿಯ ಮೂಲಕ ಜೋಡಣೆಯಾಗುತ್ತವೆ.

## ಉದಾಹರಣೆಗಳು 
### ತಂತ್ರಾಂಶ ಪ್ರತಿ ನಿರ್ಬಂಧನೆ 
* ವೋಕ್ಸ್ ವಾಗನ್ ಕಂಪೆನಿಯ ವಾಹನಗಳ ಬಿಡಿಭಾಗಗಳ ಪಟ್ಟಿಯು ಸಿ.ಡಿ.ಯಲ್ಲಿ ದೊರೆಯುತ್ತಿತ್ತು. ಈ ಸಿ.ಡಿ.ಯನ್ನು ಗಣಕ ಯಾ ಲ್ಯಾಪ್‍ಟಾಪ್‍ನಲ್ಲಿ ಓದಬೇಕಿದ್ದರೆ ಈ ಸಿ.ಡಿ.ಯ ಜೊತೆ ದೊರೆಯುತ್ತಿದ್ದ ಡಾಂಗಲ್ ಅನ್ನು ಗಣಕ ಯಾ ಲ್ಯಾಪ್‍ಟಾಪ್‍ಗೆ ಜೋಡಿಸಬೇಕಿತ್ತು.
* ಶ್ರೀಲಿಪಿ, ಆಕೃತಿ, ಇತ್ಯಾದಿ ಭಾರತೀಯ ಭಾಷೆಗಳ ಫಾಂಟ್ ಮತ್ತು ಕೀಬೋರ್ಡ್ ತಂತ್ರಾಂಶಗಳನ್ನು ಬಳಸಬೇಕಿದ್ದರೆ ಅವುಗಳ ಜೊತೆ ಬರುತ್ತಿದ್ದ ಡಾಂಗಲ್ ಅನ್ನು ಗಣಕಕ್ಕೆ ಜೋಡಿಸಬೇಕಿತ್ತು. ಒಂದು ಗಣಕದಲ್ಲಿ ಏಕವ್ಯಕ್ತಿಯಿಂದ ಬಳಸಲು ಎಂದು ಕೊಂಡುಕೊಂಡ ತಂತ್ರಾಂಶವನ್ನು ಏಕಕಾಲಕ್ಕೆ ಹಲವು ಗಣಕಗಳಲ್ಲಿ ಬಳಸದಂತೆ ಮಾಡಲು ಈ ಡಾಂಗಲ್ ಬಳಕೆಯಾಗುತ್ತಿತ್ತು.

### ಚಿಕ್ಕ ಸಾಧನಗಳನ್ನು ಬಳಸಲು 
* ಅವಕೆಂಪು (infrared) ದೂರನಿಯಂತ್ರಕಗಳನ್ನು ಬಳಸಲು. ಸಾಮಾನ್ಯವಾಗಿ ಇಂತಹ ದೂರನಿಯಂತ್ರಕಗಳನ್ನು ಗೋಷ್ಠಿ ಮತ್ತು ವಿಚಾರಸಂಕಿರಣಗಳಲ್ಲಿ ಪ್ರೆಸೆಂಟೇಶನ್ ಕೊಡುವಾಗ ಮುಂದಿನ ಅಥವಾ ಹಿಂದಿನ ಸ್ಲೈಡ್‍ಗಳಿಗೆ ಹೋಗಲು ಬಳಸುತ್ತಾರೆ.
* ಎಚ್‍ಡಿಎಂಐ ಸೌಲಭ್ಯವಿಲ್ಲದ ಹಳೆಯ ಗಣಕಗಳಿಗೆ ಈ ಸೌಲಭ್ಯವನ್ನು ನೀಡುವ, ಯುಎಸ್‍ಬಿ ಕಿಂಡಿಯ ಮೂಲಕ ಜೋಡಣೆಯಾಗುವ, ಚಿಕ್ಕ ಸಾಧನ.

### ಅಡಾಪ್ಟರ್ 
* ಕೆಲವು ಲ್ಯಾಪ್‍ಟಾಪ್‍ಗಳಲ್ಲಿ ಎಚ್‍ಡಿಎಂಐ ಕಿಂಡಿ ಇರುವುದಿಲ್ಲ. ವಿಜಿಎ ಕಿಂಡಿ ಮಾತ್ರ ಇರುತ್ತದೆ. ಕೆಲವು ಆಧುನಿಕ ಪ್ರೊಜೆಕ್ಟರ್‍ಗಳಲ್ಲಿ ಎಚ್‍ಡಿಎಂಐ ಸಂಪರ್ಕ ಮಾತ್ರವಿರುತ್ತದೆ, ವಿಜಿಎ ಸಂಪರ್ಕ ಇರುವುದಿಲ್ಲ. ಅಂತಹ ಸಂದರ್ಭಗಳಲ್ಲಿ ಲ್ಯಾಪ್‍ಟಾಪ್‍ಗೆ ಒಂದು ಡಾಂಗಲ್ ಜೋಡಿಸಿ ಅದಕ್ಕೆ ಎಚ್‍ಡಿಎಂಐ ಕೇಬಲ್ ಜೋಡಿಸಿ ಅದರ ಮೂಲಕ ಪ್ರಜೆಕ್ಟರ್‍ಗೆ ಜೋಡಿಸಲಾಗುತ್ತದೆ.

### ಇತರೆ 
* ಬಹುತೇಕ ಗಣಕಗಳಲ್ಲಿ ಬ್ಲೂಟೂತ್ ಸೌಲಭ್ಯವಿರುವುದಿಲ್ಲ. ಅಂತಹ ಗಣಕಗಳಿಗೆ ಬ್ಲೂಟೂತ್ ಸೌಲಭ್ಯವನ್ನು ಒದಗಿಸುವ ಡಾಂಗಲ್‍ಗಳು ಲಭ್ಯವಿವೆ.
* ಬಹುತೇಕ ಗಣಕಗಳಲ್ಲಿ ವೈಫೈ ಸೌಲಭ್ಯವಿರುವುದಿಲ್ಲ. ಅಂತಹ ಗಣಕಗಳಿಗೆ ವೈಫೈ ಸೌಲಭ್ಯವನ್ನು ಒದಗಿಸುವ ಡಾಂಗಲ್‍ಗಳು ಲಭ್ಯವಿವೆ.
* ಎಫ್.ಎಂ. ಪ್ರೇಷಕಗಳು. ಗಣಕ ಯಾ ಲ್ಯಾಪ್‍ಟಾಪ್‍ನ ಯುಎಸ್‍ಬಿ ಕಿಂಡಿಗೆ ಇವು ಜೋಡಣೆಯಾಗುತ್ತವೆ. ಪ್ಲೇ ಆಗುತ್ತಿರುವ ದ್ವನಿಯನ್ನು ಈ ಪ್ರೇಷಕವು ಎಫ್.ಎಂ. ತರಂಗಗಳಲ್ಲಿ ಕಳುಹಿಸುತ್ತದೆ. ಅದನ್ನು ಎಫ್.ಎಂ. ರೇಡಿಯೋ ಮೂಲಕ ಸ್ವೀಕರಿಸಿ ಆಲಿಸಬಹುದು.

## ಉಲ್ಲೇಖಗಳು 

ವರ್ಗ:ಕಂಪ್ಯೂಟರ್ ಪೆರಿಫೆರಲ್ಸ್
ವರ್ಗ:ತಂತ್ರಜ್ಞಾನ
ಬಿ.ಎಫ್. ಸ್ಕಿನ್ನರ್

ಬಿ.ಎಫ್.ಸ್ಕಿನ್ನರ್ ಅವರು ಮಾರ್ಚ್ ೨೦,೧೯೦೪ರಲ್ಲಿ ಆಮೇರಿಕಾದಲ್ಲಿ ಜನಿಸಿದರು. ಇವರು ಅಮೇರಿಕಾದ ಮನಃಶ್ಶಾಸ್ತ್ರಜ್ಞ, ನಡವಳಿಕೆಕಾರ, ಲೇಖಕ, ಸಂಶೋಧಕ, ಮತ್ತು ಸಾಮಾಜಿಕ ತತ್ವಜ್ಞಾನಿ. ಸ್ಕಿನ್ನರ್ ಅವರು ಮನಶ್ಶಾಸ್ತ್ರದ ಸಕ್ರಿಯ ಪದ್ಧತಿಯ ಅಧ್ಯಯನಕಾರ.

## ಆರಂಭಿಕ ಜೀವನ
ಸ್ಕಿನ್ನರ್ ಅವರು ಸಸ್ಕ್ವೆಹನ್ನಾ, ಪೆನ್ಸಿಲ್ವೇನಿಯಾದಲ್ಲಿ ಜನಿಸಿದರು. ಇವರ ತಂದೆ ವಿಲಿಯಮ್ ಸ್ಕಿನ್ನರ್ ವಕೀಲರಾಗಿದ್ದರು. ಸ್ಕಿನ್ನರ್ ಅವರು ನ್ಯೂಯಾರ್ಕ್ನ ಹ್ಯಾಮಿಲ್ಟನ್ ಕಾಲೇಜಿಗೆ ಬರಹಗಾರರಾಗುವ ಉದ್ದೇಶದಿಂದ ಸೇರಿದರು.ಅವರು ಶಾಲಾ ಪತ್ರಿಕೆಯೊಂದಕ್ಕೆ ಬರೆದರು. ೧೯೨೬ ರಲ್ಲಿ ಇಂಗ್ಲಿಷ್ ಸಾಹಿತ್ಯದಲ್ಲಿ ಬ್ಯಾಚುಲರ್ ಆಫ್ ಆರ್ಟ್ಸ್ ಪಡೆದರು. ಪದವಿಯ ನಂತರ ಅವರು ಹಾರ್ವರ್ಡ್ ವಿಶ್ವವಿದ್ಯಾನಿಲಯಕ್ಕೆ ಸೇರಿದರು. ಹಾರ್ವರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಅವರು ಸಂಶೋಧನೆ, ಕಲಿಸಲು, ಮತ್ತು ಅಂತಿಮವಾಗಿ ಪ್ರತಿಷ್ಠಿತ ಮಂಡಳಿಯ ಸದಸ್ಯರಾದರು. ಅವರು ಹಾರ್ವರ್ಡ್ನಲ್ಲಿದ್ದಾಗ, ಸಹವರ್ತಿ ವಿದ್ಯಾರ್ಥಿ ಫ್ರೆಡ್ ಕೆಲ್ಲರ್, ಸ್ಕಿನ್ನರ್ಗೆ ಮನಃಪೂರ್ವಕವಾಗಿ ವರ್ತನೆಯ ಅಧ್ಯಯನದಿಂದ ಪ್ರಾಯೋಗಿಕ ವಿಜ್ಞಾನವನ್ನು ಮಾಡಬಹುದೆಂದು ಮನವರಿಕೆ ಮಾಡಿದರು. ಇದು ಸ್ಕಿನ್ನರ್ ಅವರಿಗೆ ಸ್ಕಿನ್ನರ್ ಬಾಕ್ಸ್ಗನ ತನ್ನ ಮೂಲಮಾದರಿಯನ್ನು ಆವಿಷ್ಕರಿಸಲು ಮತ್ತು ಸಣ್ಣ ಪ್ರಯೋಗಗಳಿಗಾಗಿ ಇತರ ಉಪಕರಣಗಳ ರಚನೆಯ ಕೆಲಸಕ್ಕೆ ಸೇರಲು ಕಾರಣವಾಯಿತು. ಜಾನ್.ಬಿ.ವ್ಯಾಟ್ಸನ್ ಅವರ ವರ್ತನೆವಾದವು ಅವರಿಗೆ ಮನಃಶಾಸ್ತ್ರದ ಪದವಿ ಅಧ್ಯಯನದ ಬೆಳವಣಿಗೆಗೆ ಕಾರಣವಾಯಿತು.

## ವೃತ್ತಿ ಜೀವನ
ಸ್ಕಿನ್ನರ್ ಅವರು ಹಲವು ವಿಶ್ವವಿದ್ಯಾನಿಲಯಗಳಲ್ಲಿ ಪ್ರಾಧ್ಯಾಪಕರಾಗಿ ವಿಶೇಷ ಹುದ್ದೆಗಳನ್ನು ನಿರ್ವಹಿಸಿದ್ದಾರೆ.
*ಹಾಮಿಲ್ಟನ್ ವಿಶ್ವವಿದ್ಯಾನಿಲಯ, ೧೯೨೬
*ಹಾರ್ವರ್ಡ್ ವಿಶ್ವವಿದ್ಯಾನಿಲಯ, ೧೯೩೦
*ಮಿನ್ನೆಸೋಟ ವಿಶ್ವವಿದ್ಯಾನಿಲಯ, ೧೯೩೭-೧೯೩೯
*ಇಂಡಿಯಾನ ವಿಶ್ವವಿದ್ಯಾನಿಲಯ,೧೯೪೫-೧೯೪೮

## ಗೌರವ ಪದವಿಗಳು
*ಆಲ್ಫ್ರೆಡ್ ವಿಶ್ವವಿದ್ಯಾಲಯ
*ಬಾಲ್ ರಾಜ್ಯ ವಿಶ್ವವಿದ್ಯಾಲಯ
*ಡಿಕಿನ್ಸನ್ ಕಾಲೇಜು
*ಹ್ಯಾಮಿಲ್ಟನ್ ಕಾಲೇಜು
*ಹಾರ್ವರ್ಡ್ ವಿಶ್ವವಿದ್ಯಾಲಯ
*ಹೋಬಾರ್ಟ್ ಮತ್ತು ವಿಲಿಯಂ ಸ್ಮಿತ್ ಕಾಲೇಜುಗಳು
*ಜಾನ್ಸ್ ಹಾಪ್ಕಿನ್ಸ್ ವಿಶ್ವವಿದ್ಯಾಲಯ
*ಕೀಯೋ ವಿಶ್ವವಿದ್ಯಾಲಯ
*ಲಾಂಗ್ ಐಲ್ಯಾಂಡ್ ವಿಶ್ವವಿದ್ಯಾಲಯ ಸಿ. ಡಬ್ಲ್ಯೂ. ಪೋಸ್ಟ್ ಕ್ಯಾಂಪಸ್
*ಮೆಕ್ಗಿಲ್ ವಿಶ್ವವಿದ್ಯಾಲಯ
*ಉತ್ತರ ಕೆರೊಲಿನಾ ರಾಜ್ಯ ವಿಶ್ವವಿದ್ಯಾಲಯ
*ಓಹಿಯೋ ವೆಸ್ಲೀಯನ್ ವಿಶ್ವವಿದ್ಯಾಲಯ
*ರಿಪನ್ ಕಾಲೇಜ್*ರಾಕ್ಫೋರ್ಡ್ ಕಾಲೇಜು
*ಟಫ್ಟ್ಸ್ ವಿಶ್ವವಿದ್ಯಾಲಯ
*ಚಿಕಾಗೋ ವಿಶ್ವವಿದ್ಯಾಲಯ
*ಎಕ್ಸೆಟರ್ ವಿಶ್ವವಿದ್ಯಾಲಯ
*ಮಿಸೌರಿ ವಿಶ್ವವಿದ್ಯಾಲಯ
*ಉತ್ತರ ಟೆಕ್ಸಾಸ್ ವಿಶ್ವವಿದ್ಯಾಲಯ
*ಪಶ್ಚಿಮ ಮಿಚಿಗನ್ ವಿಶ್ವವಿದ್ಯಾಲಯ
*ಬಾಲ್ಟಿಮೋರ್ ಕೌಂಟಿಯ ಮೇರಿಲ್ಯಾಂಡ್ ವಿಶ್ವವಿದ್ಯಾನಿಲಯ.

## ಮಾನಸಿಕ ಸಿದ್ಧಾಂತದ ಕೊಡುಗೆಗಳು
*ವರ್ತನವಾದ
*ಸೈದ್ಧಾಂತಿಕ ರಚನೆ
*ಬಲವರ್ಧನೆ

## ಪುಸ್ತಕ ಪ್ರಕಟಣೆಗಳು
*The Behavior of Organisms: An Experimental Analysis, ೧೯೩೮. 
*Walden Two, ೧೯೪೮. *Science and Human Behavior, ೧೯೫೩.
*Schedules of Reinforcement, with C. B. Ferster, ೧೯೫೭.
*Verbal Behavior, ೧೯೫೭. *The Analysis of Behavior: A Program for Self Instruction, with James G. Holland, ೧೯೬೧. 
*The Technology of Teaching, ೧೯೬೮.
*Contingencies of Reinforcement: A Theoretical Analysis, ೧೯೬೯.
*Beyond Freedom and Dignity, ೧೯೭೧.*About Behaviorism, ೧೯೭೪.
*Particulars of My Life: Part One of an Autobiography, ೧೯೭೬.
*Reflections on Behaviorism and Society, ೧೯೭೮. 
*The Shaping of a Behaviorist: Part Two of an Autobiography, ೧೯೭೯.
*Notebooks, edited by Robert Epstein,
*Skinner for the Classroom, edited by R. Epstein, ೧೯೮೨.
*Enjoy Old Age: A Program of Self-Management, with M. E. Vaughan, ೧೯೮೩. 
*A Matter of Consequences: Part Three of an Autobiography, ೧೯೮೩. 
*Upon Further Reflection, ೧೯೮೭. 
*Recent Issues in the Analysis of Behavior*Cumulative Record: A Selection of Papers, ೧೯೫೯, ೧೯೬೧, ೧೯೭೨ and ೧೯೯೯ as Cumulative Record: Definitive Edition

## ನಿಧನ
ಸ್ಕಿನ್ನರ್ ಅವರು ಆಗಸ್ಟ್ ೧೮,೧೯೯೦ ರಲ್ಲಿ ನಿಧನರಾದರು.

## ಉಲ್ಲೇಖಗಳು
ವರ್ಗ:ಸಂಶೋಧಕರು
ವರ್ಗ:ವಿಜ್ಞಾನಿಗಳು
ಅರ್ಚನಾ ಉಡುಪ

'*ಅರ್ಚನಾ ಉಡುಪ*: ಇವರು ಭಾರತದ ಗಾಯಕಿ.ಪ್ರಮುಖವಾಗಿ ಕನ್ನಡ ಭಾಷೆಯ ಗೀತೆಗಳನ್ನು ಹಾಡಿದ್ದಾರೆ.
## ಬಾಲ್ಯ ಮತ್ತು ವೃತ್ತಿ
ಇವರು ಶಿವಮೊಗ್ಗ ಜಿಲ್ಲೆಯ ಹೊಸನಗರದವರು. ಝೀ.ಟಿವಿ ಕನ್ನಡದಲ್ಲಿ ಪ್ರಸಾರವಾಗುತ್ತಿದ್ದ ಸ.ರಿ.ಗ.ಮ.ಪ. ಎಂಬ ಸ್ಪರ್ಧೆಯಲ್ಲಿ  ಪ್ರಥಮ ಸ್ಥಾನ ಪಡೆದಿದ್ಧಾರೆ..

## ಪ್ರಮುಖ ಹಾಡುಗಳು
*ಬರೆಯದ ಮೌನದ ಕವಿ
*ನನ್ನ ಮನೆ
*ಮನಸ್ಸೇ ಮನಸ್ಸೇ
*ಕಲ್ಯಾಣವೆನ್ನೀರೆ
*ಎಲ್ಲಿರುವೆ ನೀನು
*ಹಬ್ಬ
*ಇಂದು ಶುಕ್ರವಾರ

## ಪುರಸ್ಕಾರಗಳು 
ಇವರ ಪ್ರತಿಭೆಗೆ ಬಹಳಷ್ಟು ಪ್ರಶಸ್ತಿಯನ್ನು ನೀಡಲಾಗಿದೆ

#ನವರಸ ಪ್ರಶಸ್ತಿ
#ಕರ್ನಾಟಕ ರಾಜ್ಯದಲ್ಲಿ **ಭಾಗಿರತಿ** ಎಂಬ ಚಲನಚಿತ್ರದಲ್ಲಿ ಹಾಡಿ ೨೦೧೨ರಲ್ಲಿ ಪದವಿಯನ್ನು ಗಳಿಸಿದರು
#ಆರ್ಯಭಟ ಪ್ರಶಸ್ತಿ-೧೯೯೯-೨೦೦೦
#ಹೆಮ್ಮೆಯ ಪ್ರಶಸ್ತಿ-೨೦೦೦-೨೦೦೧
#ಸಹ್ಯಾದ್ರಿ ಪ್ರಶಸ್ತಿ-೨೦೦೧-೨೦೦೨

## ಉಲ್ಲೇಖಗಳು 
ವರ್ಗ:ಹಿನ್ನೆಲೆ ಗಾಯಕಿಯರು
ಅಬ್ದುಲ್ ಖವಿ ದೆಸ್ನವಿ

**ಅಬ್ದುಲ್ ಖವಿ ದೇಸನವಿ**, ಒಬ್ಬ ಭಾರತೀಯ ಉರ್ದು ಬರಹಗಾರ, ವಿಮರ್ಶಕ, ಗ್ರಂಥಕಾರ ಮತ್ತು ಭಾಷಾಶಾಸ್ತ್ರಜ್ಞ. ಅವರು ಉರ್ದು ಸಾಹಿತ್ಯದ ಬಗ್ಗೆ ಹಲವು ಪುಸ್ತಕಗಳನ್ನು ಬರೆದಿದ್ದಾರೆ.  ಅವರ ಪ್ರಮುಖ ಕೆಲಸವೆಂದರೆ ಮೌಲಾನಾ ಅಬ್ದುಲ್ ಕಲಾಂ ಅಜಾದ್, ಮಿರ್ಜಾ ಗಾಲಿಬ್, ಅಲಮಾ ಮುಹಮ್ಮದ್ ಇಕ್ಬಾಲ್ ಇವು ೩ ಕೃತಿಗಳು. ಅವರ ಸಾಹಿತ್ಯದ ಕೆಲಸಕ್ಕಾಗಿ ಅವರಿಗೆ ಹಲವು ಪ್ರಶಸ್ತಿಗಳನ್ನು ನೀಡಲಾಯಿತು.

## ಆರಂಭಿಕ ಜೀವನ 
**ದೇಸನವಿ** ಅವರು ಬಿಹಾರದ ಅಸ್ತವಾನ್ ಪ್ರದೇಶದ ಡೆಸ್ನಾ ಎಂಬ ಹಳ್ಳಿಯಲ್ಲಿ ಜನಿಸಿದರು, ಮುಸ್ಲಿಮ್ ವಿದ್ವಾಂಸ ಸೈಯದ್ ಸುಲೈಮಾನ್ ನದ್ವಿ ಕುಟುಂಬದಲ್ಲಿ ಜನಿಸಿದರು. ಇವರು ಓರ್ವ ಪ್ರಖ್ಯಾತಿ ಪಡೆದ ಇತಿಹಾಸಕಾರ ಮತ್ತು ಪ್ರವಾದಿ ಮುಹಮ್ಮದ್ ಅನುಯಾಯಿಯಾಗಿದ್ದರು.  ದೇಸನವಿ ಅವರು ಸಯ್ಯದ್ ಮೊಹಮ್ಮದ್ ಸಯೀದ್ ರಾಝಾ ಅವರ ಮಗನಾಗಿದ್ದರು. ಮುಂಬೈನ ಸೈಂಟ್ ಕ್ಸೇವಿಯರ್ ಕಾಲೇಜಿನಲ್ಲಿ ಉರ್ದು, ಅರೇಬಿಕ್ ಮತ್ತು ಪರ್ಷಿಯನ್ ಭಾಷೆಗಳ ಪ್ರೊಫೆಸರ್. ದೇಸನವಿಗೆ ಇಬ್ಬರು ಸಹೋದರರು, ಹಿರಿಯ ಪ್ರೊಫೆಸರ್ ಸೈಯದ್ ಮೋಹಿ ರಾಝಾ ಮತ್ತು ಕಿರಿಯ ಸೈಯದ್ ಅಬ್ದುಲ್ ವಾಲಿ ದೇಸನವಿ.
ಅನೇಕ ವಿದ್ವಾಂಸರು, ಕವಿಗಳು ಮತ್ತು ಇಂದಿನ ಶಿಕ್ಷಕರು ಭೋಪಾಲಲ್ಲಿ ತಮ್ಮ ವಿದ್ಯಾರ್ಥಿಯಾಗಿದ್ದರು, ಮತ್ತು ಹಲವಾರು ಇತರ ವಿದ್ಯಾರ್ಥಿಗಳು ಅವರ ಮಾರ್ಗದರ್ಶನದಲ್ಲಿ ಪಿಎಚ್.ಡಿ ಪದವಿಯನ್ನು ಪಡೆದರು. ಅವರು ಭಾರತದಲ್ಲಿ ಭೋಪಾಲದಲ್ಲಿ ಜುಲೈ ೭, ೨೦೧೧ ರಂದು ನಿಧನರಾದರು.

## ವೃತ್ತಿಜೀವನ 
ಬಿಹಾರ ರಾಜ್ಯದ  ಅರಾಹ್ ಪಟ್ಟಣದಲ್ಲಿ ದೇಸಾನವಿ ಅವರ ಪ್ರಾಥಮಿಕ ಶಿಕ್ಷಣವನ್ನು ಪಡೆದರು. ಮುಂಬೈನ ಸೈಂಟ್ ಕ್ಸೇವಿಯರ್ ಕಾಲೇಜಿನಿಂದ,ಅವರು ಪ್ರಥಮ ದರ್ಜೆಯಲ್ಲಿ ತಮ್ಮ ಪದವಿ ಮತ್ತು ಉನ್ನತ ಪದವಿಯನ್ನು ಪೂರ್ಣಗೊಳಿಸಿದರು. ಅವರು ಫೆಬ್ರವರಿ ೧೯೬೧ ರಲ್ಲಿ ಸೈಫಿಯ ಪೋಸ್ಟ್ ಗ್ರಾಜುಯೇಟ್ ಕಾಲೇಜಿನಲ್ಲಿ ಉರ್ದು ವಿಭಾಗದಲ್ಲಿ ಸೇರಿದರು. ಅವರು ಸೈಫಿಯ ಕಾಲೇಜಿನ ಉರ್ದು ವಿಭಾಗದ ಮುಖ್ಯಸ್ಥರಾಗಿದ್ದರು. ಅವರು ಭಾರತದಲ್ಲಿ ಮತ್ತು ಉರ್ದು ಜಗತ್ತಿನಲ್ಲಿ ಪ್ರಸಿದ್ಧ ಸಾಹಿತ್ಯಿಕ ವ್ಯಕ್ತಿಯಾಗಿದ್ದರು. ೧೯೯೦ ರಲ್ಲಿ ನಿವೃತ್ತಿಯಾದ ನಂತರ,  ಅವರು ಅನೇಕ ಗೌರವಾನ್ವಿತ ಸ್ಥಾನಗಳನ್ನು ಹೊಂದಿದ್ದರು.
* ಭೋಪಾಲದ ಸೈಫಿಯ ಪೋಸ್ಟ್ ಗ್ರಾಜುಯೇಟ್ ಕಾಲೇಜು  ಹೆಚ್ಚುವರಿ ಪ್ರಿನ್ಸಿಪಾಲ್. (೧೯೮೩-೧೯೮೫)
* ಮಧ್ಯ ಪ್ರದೇಶದ ಉರ್ದು ಅಕಾಡೆಮಿ ಕಾರ್ಯದರ್ಶಿ, ಭೋಪಾಲ್ (೧೯೯೧-೯೨) 
* ಮಜ್ಲಿಸ್ ಇ ಆಮ್ ಅಂಜುಮಾನ್ ತಾರಾಕ್ಕಿ ಉರ್ದು, ನವದೆಹಲಿಯ ಚುನಾಯಿತ ಸದಸ್ಯ(೧೯೭೯-೧೯೮೪)
* ಆಲ್ ಇಂಡಿಯಾ ಅಂಜುಮಾನ್ ತಾರಾಕಿ ಉರ್ದು ಬೋರ್ಡ್, ನವದೆಹಲಿಯ ಸದಸ್ಯ (೧೯೭೭-೧೯೭೮) 
* ಕಾರ್ಯಕ್ರಮ ಸಲಹಾ ಸಮಿತಿಯ ಸದಸ್ಯ, ಆಲ್ ಇಂಡಿಯಾ ರೇಡಿಯೋ, ಭೋಪಾಲ್ (೧೯೭೮-೧೯೭೯)
* ಸದಸ್ಯ ಕಾರ್ಯಕಾರಿ ಸಮಿತಿ, ಬರ್ಕತುಲ್ಲಾ ವಿಶ್ವವಿದ್ಯಾಲಯ ಭೋಪಾಲ್ (೧೯೮೦-೧೯೮೨)
* ಡೀನ್ ಫ್ಯಾಕಲ್ಟಿ ಆಫ್ ಆರ್ಟ್ಸ್,  ಬರ್ಕತುಲ್ಲಾ ವಿಶ್ವವಿದ್ಯಾಲಯ ಭೋಪಾಲ್ (೧೯೮೦-೧೯೮೨)
* ಸದಸ್ಯ ಕಾರ್ಯಕಾರಿ ಸಮಿತಿ, ತಾಜ್-ಉಲ್-ಮಸಾಜಿದ್, ಭೋಪಾಲ್

## ಗ್ರಂಥಸೂಚಿ 
### ಸಂಶೋಧನಾ ಕಾರ್ಯ 
ಅವರ ಪ್ರಕಟಣೆಗಳು
# ಅಲಮಾ ಇಕ್ಬಾಲ್ ಭೋಪಾಲ್ ಮೇನ್, ಪ್ರಕಾಶಕರು, ಇಲಾಖೆ. ಉರ್ದು ಸೈಫಿಯ ಕಾಲೇಜ್, ಭೋಪಾಲ್ (೧೯೬೭) 
# ಭೋಪಾಲ್ ಔರ್ ಘಲಿಬ್, ಪ್ರಕಾಶಕರು, ಇಲಾಖೆ. ಉರ್ದು ಸೈಫಿಯ ಕಾಲೇಜ್, ಭೋಪಾಲ್ (೧೯೬೯) 
# ನುಸ್ಖಾ-ಇ-ಭೋಪಾಲ್ ಔರ್ ನುಸ್ಖಾ- ಎ-ಭೋಪಾಲ್ ಸನಿ, ಪ್ರಕಾಶಕರು, ಇಲಾಖೆ. ಉರ್ದು ಸೈಫಿಯ ಕಾಲೇಜ್, ಭೋಪಾಲ್ (೧೯೭೦) 
# ಮೊಟಾಲಾ-ಇ-ಖೊಟೂತ್- ಇ-ಘಲಿಬ್ (೧೯೭೫) (ಆವೃತ್ತಿ 2 ನೇ ಆವೃತ್ತಿ) (೧೯೭೯) 
# ಇಕ್ಬಾಲ್ ಯುನೀಸ್ವೆನ್ ಸಾದಿ ಮೇನ್, ಪ್ರಕಾಶಕ, ನಸೀಮ್ ಬುಕ್ ಡಿಪೋ, (೧೯೭೭) 
# ಇಕ್ಬಾಲ್ ಔರ್ ದಿಲ್ಲಿ, ಪ್ರಕಾಶಕ ನಯಿ ಆವಾಝ್ ಜಮಿಯಾ ನಗರ ಹೊಸದಿಲ್ಲಿ (೧೯೭೮) 
# ಇಕ್ಬಾಲ್ ಔರ್ ದರೂಲ್ ಇಕ್ಬಾಲ್ ಭೋಪಾಲ್, ಪ್ರಕಾಶಕ, ನಸೀಮ್ ಬುಕ್ ಡಿಪೋ, (೧೯೮೩) 
# ಇಕ್ಬಲಿಯಾತ್ ಕಿ ತಾಲಾಶ್, ಮಕಾಟಾಬಾ ಜಾಮಿಯಾ, (೧೯೮೪) 
# ಇಕ್ಬಲಿಯಾತ್ ಕಿ ತಲಾಶ್, ಪ್ರಕಾಶಕ, ಗ್ಲೋಬ್ ಪಬ್ಲಿಷರ್ಸ್, ಉರ್ದು ಲ್ಯಾಂಗ್ ಲಾಹೋರ್, ಪಾಕಿಸ್ತಾನ (೧೯೮೫) 
# ಅಬುಲ್ ಕಲಾಮ್ ಆಜಾದ್ ಉರ್ದು, ಪ್ರಕಾಶ ಸಾಹಿತ್ಯ ಅಕಾಡೆಮಿ (೧೯೮೭) 
# ಮೌಲಾನಾ ಅಬುಲ್ ಕಲಾಮ್ ಮೊಹುದ್ದೀನ್ ಅಹ್ಮದ್ ಆಜಾದ್ ದೆಹ್ಲವಿ (೧೯೮೮) 
# ತಾಲಾಶ್-ಎ-ಆಜಾದ್, ಪ್ರಕಾಶಕ, ಮಹಾರಾಷ್ಟ್ರ ಉರ್ದು ಅಕಾಡೆಮಿ
# ಹಯಾತ್ ಅಬುಲ್ ಕಲಾಮ್ ಆಜಾದ್ (೨೦೦೦), ಪ್ರಕಾಶಕ, ಆಧುನಿಕ ಪಬ್ಲಿಷಿಂಗ್ ಹೌಸ್ ನವ ದೆಹಲಿ.
## ಬಾಹ್ಯ ಕೊಂಡಿಗಳು 
* photos-of-abdul-qavi-desnavi.html 
* A LEGEND: ABDUL QAVI DESNAVI
* National Library
* URDU AUTHORS : DATE LIST
* Bibliographic Detail
## ಉಲ್ಲೇಖಗಳು 

ವರ್ಗ:ವಿಮರ್ಶಕರು
ವರ್ಗ:ಲೇಖಕರು
ಮಳಖೆಡ

**ಮಳಖೆಡ** (ಮಾನ್ಯಖೇಟಾ) ಕರ್ನಾಟಕದ ಗುಲ್ಬರ್ಗಾ ಜಿಲ್ಲೆಯ ಸೇಡಂ ತಾಲ್ಲೂಕಿನ ಕಾಗಿನಾ ನದಿಯ ದಡದಲ್ಲಿರುವ ಒಂದು ನಗರ.(818-982)ವರೆಗೆ ರಾಷ್ಟ್ರಕೂಟರ ರಾಜಧಾನಿಯಾಗಿತ್ತು.ಇದು ಗುಲ್ಬರ್ಗಾ ನಗರದಿಂದ 40 ಕಿಮೀ ದೂರದಲ್ಲಿದೆ.

## ಜನಸಂಖ್ಯಾಶಾಸ್ತ್ರ 
2011 ರ ಭಾರತ ಜನಗಣತಿಯ ಪ್ರಕಾರ, ಮಳಖೆಡನಲ್ಲಿ 10,648 ಜನಸಂಖ್ಯೆ ಇತ್ತು, 5,397 ಪುರುಷರು ಮತ್ತು 5,251 ಮಹಿಳೆಯರು ಮತ್ತು 2,143 ಕುಟುಂಬಗಳು ಇವೆ.

## ಇತಿಹಾಸ
ರಾಜ್ಯಕೂಟರ ರಾಜಧಾನಿ ಬಿದರ್ ಜಿಲ್ಲೆಯ ಮೇಯರ್ಖಾಂಡಿಯಿಂದ ಮಳಖೆಡಕ್ಕೆ ಅಯೋಘವರ್ಷ I ರ ಆಳ್ವಿಕೆಯ ಅವಧಿಯಲ್ಲಿ ಮಳಖೆಡ ಸ್ಥಳಾಂತರಿಸಿದಾಗ ಮಾನ್ಯಖೇಟಾ ಪ್ರಾಮುಖ್ಯತೆಗೆ ಏರಿತು.
ರಾಷ್ಟ್ರಕೂಟರ ಪತನದ ನಂತರ, ಇದು ಅವರ ಉತ್ತರಾಧಿಕಾರಿಗಳಾದ ಕಲ್ಯಾಣಿ ಚಾಲುಕ್ಯರು ಅಥವಾ ಪಾಶ್ಚಿಮಾತ್ಯ ಚಾಲುಕ್ಯರ ರಾಜಧಾನಯಾಗಿ ಸುಮಾರು 1050 ಸಿಇವರೆಗೂ ಉಳಿಯಿತು. 
ನಂತರ ಇದನ್ನು ಕಲ್ಯಾಣಿ ಚಾಲುಕ್ಯರು, ದಕ್ಷಿಣ ಕಲಾಚುರಿಸ್, ಯಾದವರು, ಕಾಕತೀಯರು, ದೆಹಲಿ ಸುಲ್ತಾನರು, ಬಹ್ಮನಿ ಸುಲ್ತಾನರು, ಬೀದರ್ ಸುಲ್ತಾನರು, ಬಿಜಾಪುರ ಸುಲ್ತಾನರು, ಮುಘಲ್ ಸಾಮ್ರಾಜ್ಯ ಮತ್ತು 1948 ರ ವರೆಗೆ ಹೈದರಾಬಾದ್ನ ನಿಜಾಮ್ರು ಆಳಿದರು.

## ಸಾರಿಗೆ 
ಮಳಖೆಡವು ರಸ್ತೆ ಮತ್ತು ರೈಲ್ವೆ ಮಾರ್ಗಗಳಿಂದ ಉತ್ತಮ ಸಂಪರ್ಕ ಹೊಂದಿದೆ. ಮಳಖೆಡ ರಾಜ್ಯ ಹೆದ್ದಾರಿ 10 ರಲ್ಲಿದೆ. ಮಳಖೆಡ ಜಿಲ್ಲೆಯ ಆಗ್ನೇಯ ದಿಕ್ಕಿನಲ್ಲಿ ಜಿಲ್ಲಾ ಕೇಂದ್ರ  ಗುಲ್ಬರ್ಗ ಮತ್ತು 18 ಕಿಮೀ ಪಶ್ಚಿಮಕ್ಕೆ ತಾಲ್ಲೂಕು ಕೇಂದ್ರವಿದೆ.ಇಲ್ಲಿ  ರೈಲ್ವೆ ನಿಲ್ದಾಣ ಕೂಡ ಇದೆ.
  

## ಉಲ್ಲೇಖಗಳು
ವರ್ಗ:ಭಾರತದ ಹಿಂದಿನ ರಾಜಧಾನಿ ನಗರಗಳು
ವರ್ಗ:ಕಲಬುರಗಿ ಜಿಲ್ಲೆಯ ಹಳ್ಳಿಗಳು
ಅಜ್ಞಾನ

thumb|right
**ಅಜ್ಞಾನ** ಎಂದರೆ ಜ್ಞಾನದ ಕೊರತೆ. *ಅಜ್ಞಾನಿ* ಶಬ್ದವು ಅರಿವಿಲ್ಲದ ಸ್ಥಿತಿಯಲ್ಲಿರುವ ವ್ಯಕ್ತಿಯನ್ನು ವರ್ಣಿಸುತ್ತದೆ, ಮತ್ತು ಹಲವುವೇಳೆ (ತಪ್ಪಾಗಿ) ಉದ್ದೇಶಪೂರ್ವಕವಾಗಿ ಮುಖ್ಯ ಮಾಹಿತಿ ಅಥವಾ ವಾಸ್ತವಾಂಶಗಳನ್ನು ನಿರ್ಲಕ್ಷಿಸುವ ಅಥವಾ ಕಡೆಗಣಿಸುವ ವ್ಯಕ್ತಿಗಳನ್ನು ವರ್ಣಿಸಲು ಬಳಸಲ್ಪಡುತ್ತದೆ. ಅಜ್ಞಾನವು ಮೂರ್ಖತನದಿಂದ ಭಿನ್ನವಾಗಿದೆ, ಆದರೂ ಎರಡೂ ಅವಿವೇಕದ ಕ್ರಿಯೆಗಳಿಗೆ ಕಾರಣವಾಗಬಲ್ಲವು.

ಒಬ್ಬರ ಅಜ್ಞಾನದ ವ್ಯಾಪ್ತಿ ಮತ್ತು ರಚನೆ ಬಗ್ಗೆ: "ಅಜ್ಞಾನವು ಒಬ್ಬ ವ್ಯಕ್ತಿಯ ಮಾನಸಿಕ ನಕ್ಷೆ ಮೇಲಿನ ಖಾಲಿ ಜಾಗ ಮಾತ್ರವಲ್ಲ. ಅದು ಬಾಹ್ಯರೇಖೆಗಳು ಮತ್ತು ಸುಸಂಬದ್ಧತೆ ಹೊಂದಿದೆ, ಮತ್ತು ನನಗೆ ತಿಳಿದಂತೆ ಕಾರ್ಯಕ್ರಿಯೆಯ ನಿಯಮಗಳನ್ನು ಕೂಡ. ಹಾಗಾಗಿ ನಮಗೆ ತಿಳಿದಿರುವ ಬಗ್ಗೆ ಬರವಣಿಗೆಗೆ ಉಪಸಿದ್ಧಾಂತವಾಗಿ, ಬಹುಶಃ ನಾವು ನಮ್ಮ ಅಜ್ಞಾನಕ್ಕೆ ಪರಿಚಿತರಾಗುವುದನ್ನು, ಮತ್ತು ಒಂದು ಉತ್ತಮ ಕಥೆ ಬರೆಯಲು ಅದರಲ್ಲಿನ ಸಂಭಾವ್ಯತೆಗಳನ್ನು ಸೇರಿಸಬೇಕಾಗಬಹುದು", ಎಂದು ಬರಹಗಾರ ಪಿಂಚನ್ ಸ್ಪಷ್ಟವಾಗಿ ತಿಳಿಸಿದರು.

ಒಂದು ವಿಷಯದ ಬಗ್ಗೆ ಬಾಹ್ಯ ಜ್ಞಾನವಿರುವ ವ್ಯಕ್ತಿಗಳ ಸ್ಥಿತಿ ಸಂಪೂರ್ಣವಾಗಿ ಏನೂ ಗೊತ್ತಿರದ ಜನರಿಗಿಂತ ಕೆಟ್ಟದಾಗಿರಬಹುದು. ಚಾರ್ಲ್ಸ್ ಡಾರ್ವಿನ್ ಗಮನಿಸಿದಂತೆ, "ಅಜ್ಞಾನವು ಜ್ಞಾನಕ್ಕಿಂತ ಹೆಚ್ಚು ಆಗಾಗ್ಗೆ ಆತ್ಮವಿಶ್ವಾಸವನ್ನು ಉತ್ಪನ್ನ ಮಾಡುತ್ತದೆ."

ಅಜ್ಞಾನವು ಕಲಿಕೆಯನ್ನು ಹತ್ತಿಕ್ಕಬಹುದು, ವಿಶೇಷವಾಗಿ ಅಜ್ಞಾನಿ ವ್ಯಕ್ತಿಯು ತಾನು ಅಜ್ಞಾನಿಯಲ್ಲ ಎಂದು ನಂಬಿದರೆ. ತಾನು ಜ್ಞಾನಿ ಎಂದು ತಪ್ಪಾಗಿ ನಂಬುವ ವ್ಯಕ್ತಿ ತನ್ನ ನಂಬಿಕೆಗಳ ಸ್ಪಷ್ಟೀಕರಣವನ್ನು ಹುಡುಕುವುದಿಲ್ಲ, ಬದಲಾಗಿ ತನ್ನ ಅಜ್ಞಾನದ ಸ್ಥಿತಿ ಮೇಲೆ ಅವಲಂಬಿಸುತ್ತಾನೆ. ಅವನು ಅಥವಾ ಅವಳು ಸಮಂಜಸ ಆದರೆ ವಿರುದ್ಧ ಮಾಹಿತಿಯನ್ನೂ ತಿರಸ್ಕರಿಸಬಹುದು, ಮತ್ತು ಅದರ ಪ್ರಾಮುಖ್ಯವನ್ನು ಅರಿತುಕೊಳ್ಳುವುದಿಲ್ಲ ಅಥವಾ ಅದನ್ನು ತಿಳಿದುಕೊಳ್ಳುವುದಿಲ್ಲ.

## ನೋಡಿ
ಅವಿದ್ಯೆ

## ಉಲ್ಲೇಖಗಳು
ವರ್ಗ:ಜ್ಞಾನಮೀಮಾಂಸೆ
ಅಂತರರಾಷ್ಟ್ರೀಯ ಕಾಫಿ ದಿನ

ಅಂತರರಾಷ್ಟ್ರೀಯ ಕಾಫಿ ದಿನವು ಕಾಫಿಯನ್ನು ಒಂದು ಪಾನೀಯವಾಗಿ ಪ್ರಚಾರ ಮಾಡಲು ಮತ್ತು ಆಚರಿಸಲು ಬಳಸಲಾಗುವ ಒಂದು ಸಂದರ್ಭವಾಗಿದೆ, ಜಗತ್ತಿನಾದ್ಯಂತ ಹಲವು ಸ್ಥಳಗಳಲ್ಲಿ ಕಾರ್ಯಕ್ರಮಗಳು ನಡೆಯುತ್ತವೆ. ಇಂಟರ್ನ್ಯಾಷನಲ್ ಕಾಫಿ ಆರ್ಗನೈಸೇಶನ್ ಅಂಗೀಕರಿಸಿದ ಮೊದಲ ಅಧಿಕೃತ ದಿನಾಂಕ 1 ಅಕ್ಟೋಬರ್ 2015, ಮಿಲನ್ನಲ್ಲಿ ಪ್ರಾರಂಭವಾಯಿತು. ನ್ಯಾಯೋಚಿತ ವ್ಯಾಪಾರ ಕಾಫಿಯನ್ನು ಉತ್ತೇಜಿಸಲು ಮತ್ತು ಕಾಫಿ ಬೆಳೆಗಾರರ ಅವಸ್ಥೆಯ ಬಗ್ಗೆ ಜಾಗೃತಿ ಮೂಡಿಸಲು ಈ ದಿನವನ್ನು ಆಚರಿಸಲಾಗುತ್ತದೆ. ಈ ದಿನ, ಅನೇಕ ಕಂಪನಿಗಳು ಉಚಿತ ಅಥವಾ ರಿಯಾಯಿತಿಯಲ್ಲಿ ಕಾಫಿಯನ್ನು ನೀಡುತ್ತವೆ. ಕೆಲವು ಕಂಪನಿಗಳು ಕೂಪನ್ಗಳು ನೀಡುವುದರ ಜೊತೆಗೆ,  ಸಾಮಾಜಿಕ ನೆಟ್ವರ್ಕಿಂಗ್ ಮೂಲಕ ಅವರ ನಿಷ್ಠಾವಂತ ಅನುಯಾಯಿಗಳೊಂದಿಗೆ ಡೀಲ್ಗಳನ್ನು ಮಾಡುತ್ತವೆ. ಕೆಲವು ಕಂಪನಿಗಳು ನ್ಯಾಷನಲ್ ಕಾಫಿ ಡೇ ಶುಭಾಶಯ ಪತ್ರಗಳು ಮತ್ತು ಉಚಿತ ಇ-ಕಾರ್ಡುಗಳನ್ನು ಮಾರಾಟ ಮಾಡುತ್ತವೆ. 

## ಇತಿಹಾಸ
ಮಾರ್ಚ್ 3, 2014 ರಂದು ನಡೆದ ಒಂದು ಸಭೆಯಲ್ಲಿ,  ಎಕ್ಸ್ಪೋ 2015 ರ ಭಾಗವಾಗಿ ಇಂಟರ್ನ್ಯಾಷನಲ್ ಕಾಫಿ ಆರ್ಗನೈಸೇಶನ್ ಮಿಲನ್ನಲ್ಲಿ ಮೊದಲ ಅಧಿಕೃತ ಅಂತರಾಷ್ಟ್ರೀಯ ಕಾಫಿ ದಿನವನ್ನು ಪ್ರಾರಂಭಿಸಲು ತೀರ್ಮಾನಿಸಿತು. ಅಂತರರಾಷ್ಟ್ರೀಯ ಕಾಫಿ ದಿನದ ನಿಖರವಾದ ಮೂಲವು ತಿಳಿದಿಲ್ಲ. 1983 ರಲ್ಲಿ “ದಿ ಆಲ್ ಜಪಾನ್ ಕಾಫಿ ಅಸೋಸಿಯೇಷನ್” ಈ ಕಾರ್ಯಕ್ರಮವನ್ನು ಜಪಾನ್ನಲ್ಲಿ ಪ್ರಚಾರ ಮಾಡಿದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ "ನ್ಯಾಷನಲ್ ಕಾಫಿ ಡೇ" 2005 ರ ಆರಂಭದಲ್ಲಿ ಸಾರ್ವಜನಿಕವಾಗಿ ಪ್ರಸ್ತಾಪಿಸಲಾಗಿದೆ. "ಇಂಟರ್ನ್ಯಾಷನಲ್ ಕಾಫಿ ಡೇ" ಎಂಬ ಹೆಸರನ್ನು ಮೊದಲ ಬಾರಿಗೆ ದಕ್ಷಿಣ ಆಹಾರ ಮತ್ತು ಪಾನೀಯ ಸಂಗ್ರಹಾಲಯವು ಬಳಸಿಕೊಂಡಿತು, ಇದನ್ನು ಆಚರಿಸಲು ಮತ್ತು ಮೊದಲ ನ್ಯೂ ಆರ್ಲಿಯನ್ಸ್ ಕಾಫಿ ಉತ್ಸವವನ್ನು ಘೋಷಿಸಲು ಅಕ್ಟೋಬರ್ 3, 2009 ರಂದು ಪತ್ರಿಕಾಗೋಷ್ಠಿಯಲ್ಲಿ ಕರೆದರು. ಇದನ್ನು ಚೀನಾದಲ್ಲಿ ಇಂಟರ್ನ್ಯಾಷನಲ್ ಕಾಫಿ ಆರ್ಗನೈಸೇಷನ್ನಿಂದ ಪ್ರಚಾರ ಮಾಡಲಾಯಿತು, ಇದು ಮೊದಲು 1997 ರಲ್ಲಿ ಆಚರಿಸಲ್ಪಟ್ಟಿತು, ಮತ್ತು ಏಪ್ರಿಲ್ 2001 ರ ಆರಂಭದಲ್ಲಿ ವಾರ್ಷಿಕ ಆಚರಣೆಯನ್ನು ಮಾಡಿತು. ತೈವಾನ್ ಮೊದಲ ಬಾರಿಗೆ ಅಂತರರಾಷ್ಟ್ರೀಯ ಕಾಫಿ ದಿನವನ್ನು 2009 ರಲ್ಲಿ ಆಚರಿಸಿತು. ನವೆಂಬರ್ 17, 2005 ರಂದು ನೇಪಾಳವು ರಾಷ್ಟ್ರೀಯ ಕಾಫಿ ದಿನವನ್ನು ಆಚರಿಸಿತು. ಇಂಡೋನೇಷ್ಯಾವು ಸ್ವಾತಂತ್ರ್ಯ ದಿನವನ್ನು ಆಗಸ್ಟ್ 17, 2006 ರಂದು ಆಚರಿಸುತ್ತದೆ, ಅದೇ ದಿನವನ್ನು ರಾಷ್ಟ್ರೀಯ ಕಾಫಿ ದಿನವನ್ನಾಗಿ ಆಚರಿಸುತ್ತದೆ.

## ರಾಷ್ಟ್ರೀಯ ಕಾಫಿ ದಿನಗಳು
## ಉಲ್ಲೇಖಗಳು

ವರ್ಗ:ದಿನಗಳು
ಕೆಫೆ ಕಾಫಿ ಡೇ

ಕೆಫೆ ಕಾಫಿ ಡೇಯು, ಕಾಫಿ ಡೇ ಗ್ಲೋಬಲ್ ಲಿಮಿಟೆಡ್ನ ಕಾಫಿ ಡೇ ಎಂಟರ್ಪ್ರೈಸಸ್ ಲಿಮಿಟೆಡ್ನ ಅಂಗಸಂಸ್ಥೆಯಾದ ಇಂಡಿಯನ್ ಕೆಫೆ ಸರಣಿಯಾಗಿದೆ. ಇದು ಸಿಸಿಡಿ ಎಂದು ಸಂಕ್ಷಿಪ್ತಗೊಂಡಿದೆ. ಕೆಫೆ ಕಾಫಿ ಡೇ ಗ್ಲೋಬಲ್ ಸೀಮಿತ ಕಂಪನಿ 12,000 ಎಕರೆಗಳಷ್ಟು ತನ್ನದೇ ಆದ ಎಸ್ಟೇಟ್ಗಳಲ್ಲಿ ಕಾಫಿ ಬೆಳೆಯುವ ಚಿಕ್ಕಮಗಳೂರು ಮೂಲದ ವ್ಯವಹಾರವಾಗಿದೆ. ಏಷ್ಯಾದ ಅರೇಬಿಕಾ ಬೀನ್ಸ್ ಅನ್ನು ಯುಎಸ್ಎ, ಯುರೋಪ್ ಮತ್ತು ಜಪಾನ್ ಸೇರಿದಂತೆ ವಿವಿಧ ದೇಶಗಳಿಗೆ ರಫ್ತು ಮಾಡುವ ಇದು ಅತಿದೊಡ್ಡ ಉತ್ಪಾದಕನಾಗಿದೆ. 

## ಇತಿಹಾಸ
ಕೆಫೆ ಕಾಫಿ ಡೇಯನ್ನು 1996 ಜುಲೈ ೧೧ ರಲ್ಲಿ ಚಿಲ್ಲರೆ ವ್ಯಾಪಾರದ ರೆಸ್ಟೋರೆಂಟ್ ಎಂದು ಕರ್ನಾಟಕದ ಬ್ರಿಗೇಡ್ ರಸ್ತೆ, ಬೆಂಗಳೂರಿನಲ್ಲಿ ಮೊದಲು ಪ್ರಾರಂಭಿಸಲಾಯಿತು. ಇದು 2011 ರ ಹೊತ್ತಿಗೆ ದೇಶದಾದ್ಯಂತ 1000 ಕ್ಕೂ ಹೆಚ್ಚು ಕೆಫೆಗಳನ್ನು ತೆರೆಯುವ ಮೂಲಕ ಭಾರತದಲ್ಲಿನ ವಿವಿಧ ನಗರಗಳಲ್ಲಿ ವೇಗವಾಗಿ ವಿಸ್ತರಕೊಂಡಿತು. 

## ಔಟ್ಲೆಟ್ಗಳು
ಮಾರ್ಚ್ 2015 ರ ಹೊತ್ತಿಗೆ, ಭಾರತದ 28 ರಾಜ್ಯಗಳಲ್ಲಿ 1530 ಮಳಿಗೆಗಳು ಪ್ರಾರಂಭವಾದವು. ಕೆಫೆ ಕಾಫಿ ಡೇಯು ಭಾರತದ ಹೊರಗೆ ಆಸ್ಟ್ರಿಯಾ (ವಿಯೆನ್ನಾ), ಝೆಕ್ ರಿಪಬ್ಲಿಕ್, ಮಲೇಷಿಯಾ, ಈಜಿಪ್ಟ್ ಮತ್ತು ನೇಪಾಳದಲ್ಲಿ ತನ್ನ ಮಳಿಗೆಗಳನ್ನು ವಿಸ್ತರಿಸಿದೆ.

## ಪ್ರಶಸ್ತಿಗಳು
2011 ರ 3 ನೇ ಗ್ಲೋಬಲ್ ಯೂತ್ ಮಾರ್ಕೆಟಿಂಗ್ ಫೋರಮ್ನಲ್ಲಿ ಕೆಫೆ ಕಾಫಿ ಡೇಯನ್ನು "ಯುವಕರ ಅತ್ಯಂತ ಜನಪ್ರಿಯ ಹ್ಯಾಂಗ್ಔಟ್ ಜಂಟಿ" ಎಂದು ಹೆಸರಿಸಲಾಯಿತು. ೨೦೧೧ ರಲ್ಲಿ, ಇಂಡಿಯನ್ ಹಾಸ್ಪಿಟಾಲಿಟಿ ಎಕ್ಸಲೆನ್ಸ್ ಪ್ರಶಸ್ತಿಯು ಕೆಫೆ ಕಾಫಿ ಡೇಯನ್ನು, "ಭಾರತದ ಅತ್ಯಂತ ಜನಪ್ರಿಯ ಕಾಫಿ ಜಂಟಿ" ಎಂದು ಹೆಸರಿಸಿದೆ. ಬ್ರ್ಯಾಂಡ್ ಟ್ರಸ್ಟ್ ರಿಪೋರ್ಟ್ 2012 ರ ಪ್ರಕಾರ, ಕೆಫೆ ಕಾಫಿ ಡೇಯು ಭಾರತದ ಅತ್ಯಂತ ವಿಶ್ವಾಸಾರ್ಹ ಬ್ರಾಂಡ್ಗಳಲ್ಲಿ 125 ನೇ ಸ್ಥಾನವನ್ನು ಪಡೆದಿದೆ. ಬ್ರ್ಯಾಂಡ್ ಟ್ರಸ್ಟ್ ರಿಪೋರ್ಟ್ 2013 ಪ್ರಕಾರ, ಭಾರತದ ಅತ್ಯಂತ ವಿಶ್ವಾಸಾರ್ಹ ಬ್ರ್ಯಾಂಡ್ಗಳಲ್ಲಿ ಕೆಫೆ ಕಾಫಿ ಡೇ 210 ನೇ ಸ್ಥಾನ ಪಡೆದಿದೆ.

## ಬಾಹ್ಯಸಂಪರ್ಕ
* ಅಧಿಕೃತ ಜಾಲತಾಣ 

## ಉಲ್ಲೇಖಗಳು

ವರ್ಗ:ವಾಣಿಜ್ಯ ಸಂಸ್ಥೆ
ವರ್ಗ:ವಾಣಿಜ್ಯ
ಅರಿಕೆ

**ಅರಿಕೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ವ್ಯಕ್ತಿ, ಪರಿಸ್ಥಿತಿ, ಅಥವಾ ಸಂದೇಶದಂತಹ ಅಮೂರ್ತ ಅಥವಾ ಭೌತಿಕ ವಸ್ತುವಿಗೆ ಸಂಬಂಧಿಸಿದ ಒಂದು ಮಾನಸಿಕ ಪ್ರಕ್ರಿಯೆಯಾದ ತಿಳಿವಳಿಕೆ
* ವ್ಯಕ್ತಿಗಳಿಗೆ ಅಥವಾ ಗುಂಪುಗಳಿಗೆ ಅಥವಾ, ಕೆಲವೊಮ್ಮೆ ಪ್ರಾಣಿಗಳಿಗೆ ಸಮೂಹ ಮಾಧ್ಯಮಗಳು ನೀಡುವ ಪ್ರಸಿದ್ಧಿ
* ಏನನ್ನಾದರೂ ಮಾಡಲು ಒಂದು ವಿನಂತಿಯಾದ ಅರ್ಜಿ
ವಾಣಿ ವಿಲಾಸ ಮಹಿಳಾ ಮತ್ತು ಮಕ್ಕಳ ಆಸ್ಪತ್ರೆ

**ವಾಣಿ ವಿಲಾಸ ಮಹಿಳಾ ಮತ್ತು ಮಕ್ಕಳ ಆಸ್ಪತ್ರೆ ** (ವಾಣಿ ವಿಲಾಸ ಆಸ್ಪತ್ರೆ) ಕರ್ನಾಟಕದ ಬೆಂಗಳೂರಿನಲ್ಲಿರುವ  ಸರ್ಕಾರಿ ಆಸ್ಪತ್ರೆಯಾಗಿದೆ. ಇದು ಬೆಂಗಳೂರು ವೈದ್ಯಕೀಯ ಕಾಲೇಜು ಮತ್ತು ಸಂಶೋಧನಾ ಸಂಸ್ಥೆಗೆ ಜೋಡಿಸಲಾಗಿದೆ.
## ಹಿನ್ನಲೆ
ಮಾರ್ಚ್‌ 8, 1935ರಂದು ಈ ಆಸ್ಪತ್ರೆ ಪ್ರಾರಂಭವಾಯಿತು. ಇದನ್ನು ಶ್ರೀ ಕೃಷ್ಣರಾಜ ಒಡೆಯರ್‌ ಉದ್ಘಾಟಿಸಿದರು. ಅವರ ತಾಯಿಯ ಹೆಸರನ್ನು ಈ ಆಸ್ಪತ್ರೆಗೆ ಇಡಲಾಗಿದೆ. ಪ್ರಾರಂಭದಲ್ಲಿ ಸ್ತ್ರೀಯರಿಗೆ 150 ಮತ್ತು ಮಕ್ಕಳಿಗೆ 100 ಹಾಸಿಗೆಗಳ ಸೌಲಭ್ಯವಿತ್ತು. 2017ರಲ್ಲಿ ಸ್ತ್ರೀಯರಿಗೆ 400, ಕುಟುಂಬ ನಿಯಂತ್ರಣಕ್ಕೆ ಸಂಬಂಧಿಸಿದ ಕಾರ್ಯಕ್ರಮಗಳಿಗೆ 20 ಮತ್ತು ಮಕ್ಕಳಿಗೆ 80 ಹಾಗೂ ಮಕ್ಕಳ ಶಸ್ತ್ರಚಿಕಿತ್ಸೆಗೆ ಸಂಬಂಧಿಸಿದ ರೋಗಗಳಿಗೆ 36 ಹಾಸಿಗೆಗಳು ಲಭ್ಯವಿದೆ.
## ಘಟನೆಗಳು
*1968ರಲ್ಲಿ ಇದು ಬೆಂಗಳೂರು ವೈದ್ಯಕೀಯ ಮಹಾವಿದ್ಯಾಲಯದ ಬೋಧಕ ಆಸ್ಪತ್ರೆಯಾಯಿತು. 
* 2000ರಲ್ಲಿ ತಾಯಿಯಿಂದ ಮಗುವಿಗೆ ಹರಡುವ ಎಚ್‌ಐವಿ ಸೋಂಕಿನ ಪ್ರತಿಬಂಧಕ್ಕೆ ಚಿಕಿತ್ಸೆ ನೀಡುವ ಕಾರ್ಯ ಹಾಗೂ ಅದರ ಪ್ರಭಾವವನ್ನು ಅಭ್ಯಸಿಸುವ ಸಂಶೋಧನೆ ಕೇಂದ್ರ
*ವೈದ್ಯರಿಗೆ ಮತ್ತು ವೈದ್ಯೇತರ ಸಿಬ್ಬಂದಿಗೆ ತರಬೇತಿ ಕೇಂದ್ರ.

## ಉಲ್ಲೇಖಗಳು
ವರ್ಗ:ಆಸ್ಪತ್ರೆಗಳು
ಪ್ರಸಿದ್ಧಿ

thumb|ಅಮೇರಿಕಾದ ನಟ ಹಾಗೂ ಚಿತ್ರ ನಿರ್ಮಾಪಕರಾದ ಲಿಯೊನಾರ್ಡೊ ಡಿಕ್ಯಾಪ್ರಿಯೊ ಒಬ್ಬ ಪ್ರಸಿದ್ಧ ವ್ಯಕ್ತಿ

**ಪ್ರಸಿದ್ಧಿ** ವ್ಯಕ್ತಿಗಳಿಗೆ ಅಥವಾ ಗುಂಪುಗಳಿಗೆ ಅಥವಾ, ಕೆಲವೊಮ್ಮೆ ಪ್ರಾಣಿಗಳಿಗೆ ಸಮೂಹ ಮಾಧ್ಯಮಗಳು ನೀಡುವ ಕೀರ್ತಿ/ಖ್ಯಾತಿ ಮತ್ತು ಸಾರ್ವಜನಿಕ ಮರ್ಯಾದೆಯನ್ನು ಸೂಚಿಸುತ್ತದೆ, ಆದರೆ ಈ ಪದವನ್ನು ಸಾಮಾನ್ಯವಾಗಿ ಕೀರ್ತಿ ಮತ್ತು ಮರ್ಯಾದೆಯಂತಹ ಸ್ಥಾನಮಾನವನ್ನು ಪಡೆಯುವ ವ್ಯಕ್ತಿಗಳಿಗೆ ಅಥವಾ ಗುಂಪುಗಳಿಗೆ ಅನ್ವಯಿಸಲಾಗುತ್ತದೆ. ಪ್ರಸಿದ್ಧಿಯ ಸ್ಥಾನಮಾನವನ್ನು ಹಲವುವೇಳೆ ಸಂಪತ್ತಿನೊಂದಿಗೆ ಸಂಬಂಧಿಸಲಾಗುತ್ತದೆ, ಮತ್ತು ಕೀರ್ತಿಯು ಹಲವುವೇಳೆ ಆದಾಯ ಗಳಿಸುವ ಅವಕಾಶಗಳನ್ನು ಒದಗಿಸುತ್ತದೆ.

ಕ್ರೀಡೆ ಮತ್ತು ಮನರಂಜನೆಯಲ್ಲಿನ ಯಶಸ್ವಿ ವೃತ್ತಿಜೀವನಗಳನ್ನು ಸಾಮಾನ್ಯವಾಗಿ ಪ್ರಸಿದ್ಧಿಯ ಸ್ಥಾನಮಾನದೊಂದಿಗೆ ಸಂಬಂಧಿಸಲಾಗುತ್ತದೆ, ಹಲವುವೇಳೆ ರಾಜಕೀಯ ನಾಯಕರು ಪ್ರಸಿದ್ಧ ವ್ಯಕ್ತಿಗಳಾಗುತ್ತಾರೆ. ಅವರ ಜೀವನಶೈಲಿ, ಸಂಪತ್ತು, ಅಥವಾ ವಿವಾದಾತ್ಮಕ ಕ್ರಿಯೆಗಳ ಮೇಲೆ ಮಾಧ್ಯಮಗಳ ಗಮನದಿಂದ, ಅಥವಾ ಒಬ್ಬ ಪ್ರಸಿದ್ಧ ವ್ಯಕ್ತಿಯೊಂದಿಗೆ ಅವರ ಸಂಬಂಧದಿಂದ ಜನರೂ ಪ್ರಸಿದ್ಧ ವ್ಯಕ್ತಿಗಳಾಗಬಹುದು.

ಜನರು ಅನೇಕ ರೀತಿಗಳಲ್ಲಿ ಪ್ರಸಿದ್ಧರಾಗಬಹುದು; ತಮ್ಮ ವೃತ್ತಿಗಳಿಂದ, ಮಾಧ್ಯಮದಲ್ಲಿ ಕಾಣಿಸಿಕೊಂಡ ನಂತರ, ಸಾಮೂಹಿಕ ಹತ್ಯೆಮಾಡಿದ ಮೇಲೆ, ಅಥವಾ ಸಂಪೂರ್ಣ ಆಕಸ್ಮಿಕದಿಂದ. "ಧಿಡೀರ್ ಪ್ರಸಿದ್ಧಿ" ಪದವು ಬಹಳ ಚಿಕ್ಕ ಅವಧಿಯಲ್ಲಿ ಪ್ರಸಿದ್ಧನಾಗುವ ವ್ಯಕ್ತಿಯನ್ನು ವರ್ಣಿಸುತ್ತದೆ. (ಮೋಸದ ಪ್ರಚಾರ ಅಥವಾ ಸಮೂಹ ಮಾಧ್ಯಮದ ಮೂಲಕ) ಸಣ್ಣ ಪ್ರಮಾಣದ ತಾತ್ಕಾಲಿಕ ಖ್ಯಾತಿಯನ್ನು ಸಾಧಿಸುವ ವ್ಯಕ್ತಿ "ಬಿ-ಗ್ರೇಡ್ ಸೆಲೆಬ್ರಿಟಿ" ಎಂಬ ಹಣೆಪಟ್ಟಿ ಪಡೆಯಬಹುದು. ಅನೇಕವೇಳೆ, ಈ ಸಾಮಾನ್ಯೀಕರಣವು ಮುಖ್ಯವಾಹಿನಿ ಅಥವಾ ನಿರಂತರ ಖ್ಯಾತಿ ಪಡೆಯಲಾಗದ ಆದರೆ ಅದನ್ನು ವಿಸ್ತರಿಸಲು ಅಥವಾ ದುರ್ಬಳಕೆ ಮಾಡಲು ಪ್ರಯತ್ನಿಸುವ ವ್ಯಕ್ತಿಗೆ ವಿಸ್ತರಿಸುತ್ತದೆ.

ಸಹಜವಾಗಿ, ಒಬ್ಬ ವ್ಯಕ್ತಿ ಪ್ರಸಿದ್ಧನಾಗುವುದಕ್ಕೆ ಯಶಸ್ಸಿನ ಯಾವುದೇ ಖಾತರಿಗಳಿಲ್ಲ. ಪ್ರಸಿದ್ಧ ವ್ಯಕ್ತಿಗಳು ಅನೇಕ ವಿಭಿನ್ನ ಕಾರ್ಯಕ್ಷೇತ್ರಗಳಿಂದ ಬರುತ್ತಾರಾದರೂ, ಬಹುತೇಕ ಪ್ರಸಿದ್ಧ ವ್ಯಕ್ತಿಗಳನ್ನು ವಿಶಿಷ್ಟವಾಗಿ ಕ್ರೀಡಾ ಮತ್ತು ನರಂಜನೆ ಕ್ಷೇತ್ರಗಳೊಂದಿಗೆ ಸಂಬಂಧಿಸಲಾಗುತ್ತದೆ ಅಥವಾ ಒಬ್ಬ ವ್ಯಕ್ತಿಯು ವಾಣಿಜ್ಯಿಕ ಮತ್ತು ವಿಮರ್ಶಾತ್ಮಕ ಮೆಚ್ಚುಗೆ ಪಡೆದು ಸಮೂಹ ಮಾಧ್ಯಮದಲ್ಲಿ ಸಾಮಾನ್ಯವಾಗಿ ಗುರುತಿಸಲ್ಪಡುವ ಪ್ರಸಿದ್ಧ ವ್ಯಕ್ತಿಯಾಗಿರಬಹುದು. ಮೋಹಕ ಲಾವಣ್ಯ ಮತ್ತು ಸಂಪತ್ತು ಕೇವಲ ಪ್ರಸಿದ್ಧ ವ್ಯಕ್ತಿಗಳ ವಿಷಯದಲ್ಲಿ ಖಂಡಿತವಾಗಿ ಪಾತ್ರವಹಿಸಬಹುದಾದರೂ, ಸಂಗೀತ, ಚಲನಚಿತ್ರ, ಟಿವಿ, ರೇಡಿಯೊ, ಮಾಡಲಿಂಗ್, ಹಾಸ್ಯ, ಸಾಹಿತ್ಯ ಇತ್ಯಾದಿಗಳಂತಹ ಕ್ರೀಡಾ ಮತ್ತು ಮನೊರಂಜನಾ ಕ್ಷೇತ್ರಗಳಲ್ಲಿನ ಬಹುತೇಕ ವ್ಯಕ್ತಿಗಳು ಅಪರಿಚಿತವಾಗಿರುವಂತೆ ಬದುಕುತ್ತಾರೆ ಮತ್ತು ಕೇವಲ ಕಡಿಮೆ ಪ್ರತಿಶತ ಜನರು ಖ್ಯಾತಿ ಮತ್ತು ಅದೃಷ್ಟವನ್ನು ಸಾಧಿಸುತ್ತಾರೆ.

## ಉಲ್ಲೇಖಗಳು
ವರ್ಗ:ಸಾರ್ವಜನಿಕ ಕ್ಷೇತ್ರ
ತಿಳಿವಳಿಕೆ

**ತಿಳಿವಳಿಕೆ** ವ್ಯಕ್ತಿ, ಪರಿಸ್ಥಿತಿ, ಅಥವಾ ಸಂದೇಶದಂತಹ ಅಮೂರ್ತ ಅಥವಾ ಭೌತಿಕ ವಸ್ತುವಿಗೆ ಸಂಬಂಧಿಸಿದ ಒಂದು ಮಾನಸಿಕ ಪ್ರಕ್ರಿಯೆ ಮತ್ತು ಆ ಮೂಲಕ ಒಬ್ಬರು ಅದರ ಬಗ್ಗೆ ಯೋಚಿಸುವುದು ಮತ್ತು ಆ ವಸ್ತುವನ್ನು ಸಮರ್ಪಕವಾಗಿ ನಿಭಾಯಿಸಲು ಪರಿಕಲ್ಪನೆಗಳನ್ನು ಬಳಸುವುದು ಸಾಧ್ಯವಾಗುತ್ತದೆ. ತಿಳಿವಳಿಕೆಯು ತಿಳಿಯುವವನು ಮತ್ತು ತಿಳಿವಳಿಕೆಯ ವಸ್ತುವಿನ ನಡುವಿನ ಸಂಬಂಧ. ತಿಳಿವಳಿಕೆಯು ಬುದ್ಧಿವಂತ ವರ್ತನೆಯನ್ನು ಆಧರಿಸಲು ಸಾಕಾಗುವಷ್ಟಾದ ಜ್ಞಾನದ ವಸ್ತುವಿಗೆ ಸಂಬಂಧಿಸಿದಂತೆ ಸಾಮರ್ಥ್ಯಗಳು ಮತ್ತು ಸ್ವಭಾವಗಳನ್ನು ಸೂಚಿಸುತ್ತದೆ.

ತಿಳಿವಳಿಕೆಯು ಹಲವುವೇಳೆ, ಆದರೆ ಯಾವಾಗಲೂ ಅಲ್ಲ, ಕಲಿಕೆಯ ಪರಿಕಲ್ಪನೆಗಳಿಗೆ, ಮತ್ತು ಕೆಲವೊಮ್ಮೆ ಆ ಪರಿಕಲ್ಪನೆಗಳಿಗೆ ಸಂಬಂಧಿಸಿದ ಸಿದ್ಧಾಂತ ಅಥವಾ ಸಿದ್ಧಾಂತಗಳಿಗೆ ಸಂಬಂಧಿಸಿರುತ್ತದೆ. ಆದರೆ, ಒಬ್ಬ ವ್ಯಕ್ತಿಯು ಒಂದು ವಸ್ತು, ಪ್ರಾಣಿ ಅಥವಾ ವ್ಯವಸ್ಥೆಯ ವರ್ತನೆಯನ್ನು ಊಹಿಸುವ ಉತ್ತಮ ಸಾಮರ್ಥ್ಯವನ್ನು ಹೊಂದಿರಬಹುದು ಮತ್ತು ಹಾಗಾಗಿ ಆ ವಸ್ತು, ಪ್ರಾಣಿ ಅಥವಾ ವ್ಯವಸ್ಥೆಗೆ ಸಂಬಂಧಿಸಿದ ಪರಿಕಲ್ಪನೆಗಳು ಅಥವಾ ಸಿದ್ಧಾಂತಗಳ ಪರಿಚಯ ಅಗತ್ಯವಾಗಿಲ್ಲದಿದ್ದರೂ ಸ್ವಲ್ಪ ಅರ್ಥದಲ್ಲಿ ಅದನ್ನು ಅರ್ಥಮಾಡಿಕೊಳ್ಳಬಹುದು. ಅವರು ನಿಜಕ್ಕೂ ತಮ್ಮ ಸ್ವಂತ ವಿಶಿಷ್ಟ ಪರಿಕಲ್ಪನೆಗಳು ಮತ್ತು ಸಿದ್ಧಾಂತಗಳನ್ನು ಅಭಿವೃದ್ಧಿಪಡಿಸಿಕೊಂಡಿರಬಹುದು ಮತ್ತು ಇವು ಅವುಗಳ ಸಂಸ್ಕೃತಿಯ ಗುರುತಿಸಲ್ಪಟ್ಟ ಪ್ರಮಾಣಕ ಪರಿಕಲ್ಪನೆಗಳು ಮತ್ತು ಸಿದ್ಧಾಂತಗಳಿಗೆ ಸಮಾನ ಅಥವಾ ಅವುಗಳಿಗಿಂತ ಹೆಚ್ಚು ಉತ್ತಮ ಅಥವಾ ಹೆಚ್ಚು ಕೆಟ್ಟದಾಗಿರಬಹುದು.

ಕೆಲವು ಉದಾಹರಣೆಗಳು:
# ಒಬ್ಬನಿಗೆ ಊಹಿಸಲು ಸಾಧ್ಯವಿದ್ದರೆ (ಉದಾ. ಬಹಳ ಮೋಡ ಕವಿದಿದ್ದರೆ, ಮಳೆಯಾಗಬಹುದು) ಮತ್ತು/ಅಥವಾ ಅದರ ಲಕ್ಷಣಗಳು, ಇತ್ಯಾದಿಗಳಲ್ಲಿ ಕೆಲವುಗಳ ಬಗ್ಗೆ ವಿವರಣೆ ನೀಡಲು ಸಾಧ್ಯವಿದ್ದರೆ ಅವನಿಗೆ ಹವಾಮಾನದ ಬಗ್ಗೆ ತಿಳಿದಿರುತ್ತದೆ.
# ಒಬ್ಬ ಮನೋವೈದ್ಯನು ಒಬ್ಬ ವ್ಯಕ್ತಿಯ ಆತಂಕಗಳು, ಅವುಗಳ ಕಾರಣಗಳನ್ನು ತಿಳಿದಿದ್ದರೆ, ಮತ್ತು ಆತಂಕವನ್ನು ಹೇಗೆ ನಿಭಾಯಿಸಬೇಕು ಎಂಬುವುದಕ್ಕೆ ಉಪಯುಕ್ತ ಸಲಹೆ ನೀಡಬಲ್ಲವನಾಗಿದ್ದರೆ ಆ ವ್ಯಕ್ತಿಯ ಆತಂಕಗಳನ್ನು ಅರ್ಥಮಾಡಿಕೊಳ್ಳುತ್ತಾನೆ.
# ಅವನು ಸಂದೇಶದಿಂದ ಸಾಗಿಸಲಾದ ಮಾಹಿತಿ ವಿಷಯವನ್ನು ಪ್ರಜ್ಞಾಪೂರ್ವಕವಾಗಿ ಪುನರುತ್ಪಾದಿಸಬಲ್ಲವನಾಗಿದ್ದರೆ ಅವನು ತರ್ಕ ಅಥವಾ ವಾದದ ಒಂದು ತುಣುಕನ್ನು ಅರ್ಥಮಾಡಿಕೊಳ್ಳುತ್ತಾನೆ.
# ಒಂದು ಭಾಷೆಯಲ್ಲಿನ ವಿಶಾಲ ವ್ಯಾಪ್ತಿಯ ಮಾತಾಡಲಾದ ಹೇಳಿಕೆಗಳು ಅಥವಾ ಬರೆಯಲ್ಪಟ್ಟ ಸಂದೇಶಗಳಿಂದ ಸಾಗಿಸಲಾದ ಮಾಹಿತಿ ವಿಷಯವನ್ನು ಪುನರುತ್ಪಾದಿಸುವಷ್ಟು ಮಟ್ಟಿಗೆ ಒಬ್ಬನು ಒಂದು ಭಾಷೆಯನ್ನು ತಿಳಿದುಕೊಂಡಿರುತ್ತಾನೆ.

## ಉಲ್ಲೇಖಗಳು
ವರ್ಗ:ಜ್ಞಾನಮೀಮಾಂಸೆಯ ಪರಿಕಲ್ಪನೆಗಳು
ಚಿಟ್ಟಾಣಿ ರಾಮಚಂದ್ರ ಹೆಗಡೆ

**ಚಿಟ್ಟಾಣಿ ರಾಮಚಂದ್ರ ಹೆಗಡೆ** (೧೯೩೩  ಜನವರಿ ೧ - ೨೦೧೭ ಅಕ್ಟೋಬರ್ ೦೩) ಯಕ್ಷಗಾನ ಕಲಾವಿದರಾಗಿದ್ದರು. ಯಕ್ಷಗಾನಕ್ಕೆ ಅವರು ನೀಡಿದ ಕೊಡುಗೆಗೆ ಭಾರತ ಸರಕಾರ ಪದ್ಮಶ್ರೀ ಪ್ರಶಸ್ತಿ ನೀಡಿ ಗೌರವಿಸಿದೆ.
 
## ಬಾಲ್ಯ ಮತ್ತು ಜೀವನ
ಜನವರಿ ೧, ೧೯೩೩ರಲ್ಲಿ ಉತ್ತರಕನ್ನಡ ಜಿಲ್ಲೆಯ ಹೊನ್ನಾವರ ತಾಲ್ಲೂಕಿನ ಚಿಟ್ಟಾಣಿಯಲ್ಲಿ ಜನಿಸಿದ್ದ ಅವರು, ೨ನೇ ತರಗತಿಗೆ ಶಾಲೆ ಬಿಟ್ಟು, ೭ನೇ ವರ್ಷದಲ್ಲಿಯೇ ಯಕ್ಷಗಾನ ರಂಗ ಪ್ರವೇಶಿಸಿದ್ದರು. ಬಡಗುತಿಟ್ಟಿನ ಶೈಲಿಯ ಪಾತ್ರಗಳನ್ನು ಹೆಚ್ಚಾಗಿ ನಿರ್ವಹಿಸುತ್ತಿದ್ದರು. ೧೪ ವರ್ಷಕ್ಕೆ ಯಕ್ಷಗಾನದ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡರು.

## ನಿರ್ವಹಿಸಿದ ಪಾತ್ರಗಳು
ಕೌರವ, ದುಷ್ಟಬುದ್ಧಿ, ಭಸ್ಮಾಸುರ ಸೇರಿದಂತೆ ವಿವಿಧ ಪ್ರಮುಖ ಪಾತ್ರಗಳಲ್ಲಿ, ಅದರಲ್ಲಿಯೂ ಖಳನಾಯಕನ ಪಾತ್ರದಲ್ಲಿ ನಟಿಸಿದ್ದಾರೆ. ವಿಶಿಷ್ಟ ನರ್ತನ, ಲಯಗಾರಿಕೆ, ಅಭಿನಯ ಕೌಶಲಗಳಿಂದ ಅವರು ಪರಿಚಿತರಾಗಿದ್ದರು. ಬಾಳೆಗದ್ದೆ ರಾಮಕೃಷ್ಣ ಭಟ್ಟರ ಶಿಷ್ಯರಾಗಿದ್ದ ಇವರು, ಭಟ್ಟರ ನಿರ್ದೇಶನದಲ್ಲಿ 'ಕೃಷ್ಣ ಪಾರಿಜಾತ' ಪ್ರಸಂಗಕ್ಕೆ ಅಗ್ನಿಪಾತ್ರ ಮಾಡಿದ ಬಳಿಕ ಯಕ್ಷಗಾನದಲ್ಲಿ ಪರಿಚಿತರಾಗಿದ್ದರು.

## ಪ್ರಶಸ್ತಿ-ಪುರಸ್ಕಾರಗಳು
# 1991 – ರಾಜ್ಯೋತ್ಸವ ಪ್ರಶಸ್ತಿ
# 2004 – ಜನಪದಶ್ರೀ
# 2009 – ಕಾರ್ಕಿ ವೆಂಕಟರಮಣ ಶಾಸ್ತ್ರಿ ಪ್ರಶಸ್ತಿ
# 2009 – ಶಿವರಾಮ ಕಾರಂತ ಪ್ರಶಸ್ತಿ
# 2012 – ಪದ್ಮಶ್ರೀ 
# 2012 – ಆಳ್ವಾಸ್ ನುಡಿಸಿರಿ ಪ್ರಶಸ್ತಿ
# 2013 – ಕೆರೆಮನೆ ಶಿವರಾಮ ಹೆಗಡೆ ಪ್ರಶಸ್ತಿ

## ನಿಧನ
೮೪ನೆ ವಯಸ್ಸಿನಲ್ಲಿ ನಿಧನರಾದರು.

## ಇವನ್ನೂ ನೋಡಿ
*ಕೆರೆಮನೆ ಶಿವರಾಮ ಹೆಗಡೆ
*ಕೆರೆಮನೆ ಶಂಭು ಹೆಗಡೆ
*ಕೆರೆಮನೆ ಮಹಾಬಲ ಹೆಗಡೆ
*ಯಕ್ಷಗಾನ

## ಉಲ್ಲೇಖಗಳು
## ಚಿತ್ರಶಾಲೆ

File:President Pratibha Patil presents Padma Shri to Ramachandra Subraya Hegde Chittani at Padma Awards ceremony at the Rashtrapati Bhavan in New-Delhi(2012).jpg|President Pratibha Patil presents Padma Shri to Ramachandra Subraya Hegde Chittani at Padma Awards ceremony at the Rashtrapati Bhavan in New-Delhi(2012)
File:Chittani ramachandra hegde-Yakshagana.jpg|thumb|Shri.Chittani Ramachandra hegde as Sudhanva
File:Padmashri chittani ramachandra hegde.jpg|
File:Chittani Ramachandra hegde.jpg|Shri.Chittani hegde as kaurava (Padya-Ninneye balu yenu) -Yakshagana
File:Shri.Chittani Ramachandra hegde with bhagwat-shri.Kaling navuda.jpg|Shri.Chittani Ramachandra hegde with bhagwat-Shri. G.R.Kalinga navuda
File:Aryabhata international award by Aryabhata cultural Organization.jpg|Shri.Chittani Hegde receiving Aryabhata International award by Aryabhata cultural Organization for immense contribution in field of Yakshagana

ವರ್ಗ:ಯಕ್ಷಗಾನ ಕಲಾವಿದರು
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:ಹವ್ಯಕ
ಬೌದ್ಧಧರ್ಮದ ಶಬ್ದಕೋಶ

ಕೆಲವು ಬೌದ್ಧ ಪದಗಳು ಮತ್ತು ಪರಿಕಲ್ಪನೆಗಳು ಕೊರತೆ ನೇರ ಅನುವಾದಗಳು ಇಂಗ್ಲೀಷ್ ಭಾಷೆಗೆ ಆ ಕವರ್ ಅಗಲ ಮೂಲ ಪದ. ಕೆಳಗೆ ಕೊಟ್ಟಿರುವ ಹಲವಾರು ಪ್ರಮುಖ ಬೌದ್ಧ ನಿಯಮಗಳು, ಸಣ್ಣ ವ್ಯಾಖ್ಯಾನಗಳು, ಮತ್ತು ಭಾಷೆಗಳಲ್ಲಿ ಅವು ಕಾಣಿಸಿಕೊಳ್ಳುತ್ತವೆ. ಈ ಪಟ್ಟಿಯಲ್ಲಿ, ಒಂದು ಪ್ರಯತ್ನ ಮಾಡಲಾಗಿದೆ ಸಂಘಟಿಸಲು ನಿಯಮಗಳು ಮೂಲಕ ತಮ್ಮ ಮೂಲ ರೂಪ ನೀಡಿ ಅನುವಾದಗಳು ಮತ್ತು ಸಮಾನಾರ್ಥಕ ಇತರ ಭಾಷೆಗಳಲ್ಲಿ ಜೊತೆಗೆ ವ್ಯಾಖ್ಯಾನ.

ಭಾಷೆ ಮತ್ತು ಸಂಪ್ರದಾಯಗಳು ವ್ಯವಹರಿಸಬೇಕು ಇಲ್ಲಿ:
* English (Eng.)
* Pāli: Theravada Buddhism
* Sanskrit (or Buddhist Hybrid Sanskrit): primarily Mahayana Buddhism
* Burmese (Bur): Buddhism in Myanmar
* Karen (Kar): Theravada Buddhism
* Khmer: Theravada Buddhism
* Mon (Mon): Theravada Buddhism
* Mongolian (Mn): Buddhism in Mongolia
* Shan (Shan): Theravada Buddhism
* Tibetan (Tib): Tibetan Buddhism
* Thai: Theravada Buddhism
* CJKV languages
** Chinese (Cn): Chinese Buddhism
** Japanese (Jp): Buddhism in Japan
** Korean (Ko): Korean Buddhism
** Vietnamese (Vi): Buddhism in Vietnam (Mahayana and Theravada)

## ಒಂದು 
## ಸಹ ನೋಡಿ 
* ಬೌದ್ಧ
* ಬೌದ್ಧ ಗ್ರಂಥಗಳು
* ಗ್ಲಾಸರಿ ಜಪಾನಿನ ಬೌದ್ಧ
*Glossary of Buddhism

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
*  ಪಠ್ಯ ಸಮಾಜದ ಡಿಕ್ಷನರಿ  (Be sure to check "ಯೂನಿಕೋಡ್ ಫಾಂಟ್" ಆಯ್ಕೆಯನ್ನು, ಮತ್ತು ಒಂದು; ಸಹ, ನೀವು ಹುಡುಕುತ್ತಿರುವ ಒಂದು ಪದ, ಆಯ್ಕೆ "ಪದಗಳನ್ನು ಹೊಂದುವ")
* Monier-ವಿಲಿಯಮ್ಸ್ ಸಂಸ್ಕೃತ-ಕನ್ನಡ ನಿಘಂಟು 
* ಡಿಜಿಟಲ್ ನಿಘಂಟು ಬೌದ್ಧ (ಲಾಗಿನ್ ಬಳಕೆದಾರಐಡಿ "ಅತಿಥಿ")
* Kadampa ಗ್ಲಾಸರಿ ಬೌದ್ಧ ನಿಯಮಗಳು
ಬೆಲೆ

thumb|ಮಾರುಕಟ್ಟೆಯಲ್ಲಿ ಹಣ್ಣಿಗೆ ಬೆಲೆಗಳು

ಸಾಮಾನ್ಯ ಬಳಕೆಯಲ್ಲಿ, **ಬೆಲೆ**ಯು ಒಂದು ಪಕ್ಷದಿಂದ ಮತ್ತೊಂದಕ್ಕೆ ಸರಕುಗಳು ಅಥವಾ ಸೇವೆಗಳ ಪ್ರತಿಯಾಗಿ ನೀಡಲಾದ ಸಂದಾಯ ಅಥವಾ ಪರಿಹಾರದ ಪ್ರಮಾಣ.

ಆಧುನಿಕ ಅರ್ಥವ್ಯವಸ್ಥೆಗಳಲ್ಲಿ, ಬೆಲೆಗಳನ್ನು ಸಾಮಾನ್ಯವಾಗಿ ಚಲಾವಣೆಯ ಯಾವುದೋ ರೂಪದ ಏಕಮಾನಗಳಲ್ಲಿ ವ್ಯಕ್ತಪಡಿಸಲಾಗುತ್ತದೆ. (ಸರಕುಗಳಿಗೆ, ಅವನ್ನು ಸರಕಿನ ಏಕಮಾನ ತೂಕಕ್ಕೆ ಚಲಾವಣೆಯಾಗಿ ವ್ಯಕ್ತಪಡಿಸಲಾಗುತ್ತದೆ, ಉದಾ. ಕೆ.ಜಿ. ಇಷ್ಟು ರೂಪಾಯಿಗಳು.) ಬೆಲೆಗಳನ್ನು ಇತರ ಸರಕುಗಳು ಅಥವಾ ಸೇವೆಗಳ ಪ್ರಮಾಣಗಳಾಗಿ ಹೇಳಬಹುದಾದರೂ, ಈ ರೀತಿಯ ವಸ್ತು ವಿನಿಮಯವನ್ನು ಅಪರೂಪವಾಗಿ ಕಾಣಲಾಗುತ್ತದೆ. ಬೆಲೆಗಳನ್ನು ಕೆಲವೊಮ್ಮೆ ವ್ಯಾಪಾರ ಚೀಟಿಗಳು ಮತ್ತು ವಾಯು ಮೈಲಿಗಳಂತಹ ವೋಚರ್‍ಗಳ ರೂಪದಲ್ಲಿ ಹೇಳಲಾಗುತ್ತದೆ. ಕೆಲವು ಸಂದರ್ಭಗಳಲ್ಲಿ, ಸಿಗರೇಟುಗಳನ್ನು ಚಲಾವಣೆಯಾಗಿ ಬಳಸಲಾಗಿದೆ, ಉದಾಹರಣೆಗೆ ಅತಿ ಹಣದುಬ್ಬರದ ಸಮಯಗಳಲ್ಲಿ ಕಾರಾಗೃಹಗಳಲ್ಲಿ, ಮತ್ತು ಎರಡನೇ ವಿಶ್ವಯುದ್ಧದ ಅವದಿಯಲ್ಲಿ ಕೆಲವು ಸ್ಥಳಗಳಲ್ಲಿ. ಕಳ್ಳಪೇಟೆ ಅರ್ಥವ್ಯವಸ್ಥೆಯಲ್ಲಿ, ವಸ್ತು ವಿನಿಮಯವೂ ತುಲನಾತ್ಮಕವಾಗಿ ಸಾಮಾನ್ಯವಾಗಿದೆ.

ಅನೇಕ ಹಣಕಾಸಿನ ವಹಿವಾಟುಗಳಲ್ಲಿ, ಬೆಲೆಗಳನ್ನು ಇತರ ರೀತಿಗಳಲ್ಲಿ ಹೇಳುವುದು ವಾಡಿಕೆಯಾಗಿದೆ. ಅತ್ಯಂತ ಸ್ಪಷ್ಟ ಉದಾಹರಣೆ ಒಂದು ಸಾಲದ ಬೆಲೆ ನಿಗದಿಯಲ್ಲಿದೆ, ಇದರಲ್ಲಿ ವೆಚ್ಚವನ್ನು ಶೇಕಡ ಬಡ್ಡಿ ದರವಾಗಿ ವ್ಯಕ್ತಪಡಿಸಲಾಗುತ್ತದೆ. ಪಾವತಿಸಬೇಕಾದ ಬಡ್ಡಿಯ ಒಟ್ಟು ಮೊತ್ತವು ಸಾಲದ ಅಪಾಯ, ಸಾಲದ ಮೊತ್ತ ಮತ್ತು ಸಾಲದ ಅವಧಿಯನ್ನು ಅವಲಂಬಿಸಿದೆ. ಹಣಕಾಸು ಉತ್ಪನ್ನಗಳು ಮತ್ತು ಇತರ ಹಣಕಾಸು ಸೊತ್ತುಗಳ ಬೆಲೆ ನಿಗದಿಯಲ್ಲಿ ಇತರ ಉದಾಹರಣೆಗಳನ್ನು ಕಾಣಬಹುದಾಗಿದೆ. ಉದಾಹರಣೆಗೆ ಹಲವಾರು ದೇಶಗಳಲ್ಲಿ ಹಣದುಬ್ಬರ ಸಂಬಂಧಿತ ಸರ್ಕಾರಿ ಬಂಡವಾಳ ಪತ್ರಗಳ ಬೆಲೆಯನ್ನು ವಾಸ್ತವ ಬೆಲೆಯನ್ನು ಬಂಡವಾಳ ಪತ್ರವನ್ನು ಹೊರಡಿಸಿದಾಗಿನಿಂದ ಇರುವ ಹಣದುಬ್ಬರವನ್ನು ಪ್ರತಿನಿಧಿಸುವ ಒಂದು ಅಪವರ್ತನದಿಂದ ಭಾಗಿಸಿದಾಗ ಬರುವ ಪರಿಣಾಮವಾಗಿ ಹೇಳಲಾಗುತ್ತದೆ.

ಕೆಲವೊಮ್ಮೆ ಬೆಲೆಯು ಅಂತಿಮ ಸಂದಾಯ ಮೊತ್ತದ ಬದಲಾಗಿ, ಸರಕುಗಳು ಮತ್ತು ಸೇವೆಗಳ ಮಾರಾಟಗಾರನು ವಿನಂತಿಸಿದ ಸಂದಾಯದ ಪ್ರಮಾಣವನ್ನು ಸೂಚಿಸುತ್ತದೆ. ಈ ವಿನಂತಿಸಲಾದ ಮೊತ್ತವನ್ನು ಹಲವುವೇಳೆ ಕೇಳುವ ಬೆಲೆ ಅಥವಾ ಮಾರಾಟ ಬೆಲೆ ಎಂದು ಕರೆಯಲಾಗುತ್ತದೆ. ವಾಸ್ತವಿಕ ಪಾವತಿಯನ್ನು ವಹಿವಾಟು ಬೆಲೆ ಅಥವಾ ವ್ಯಾಪಾರದ ಬೆಲೆ ಎಂದು ಕರೆಯಬಹುದು. ಹಾಗೆಯೇ, ಕೂಗಿದ ಬೆಲೆ ಅಥವಾ ಖರೀದಿ ಬೆಲೆಯು ಸರಕುಗಳು ಮತ್ತು ಸೇವೆಗಳ ಖರೀದಿದಾರನ್ನು ಕೊಡಲು ವ್ಯಕ್ತಪಡಿಸಿದ ಸಂದಾಯದ ಪ್ರಮಾಣ.

## ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರ
ವರ್ಗ:ಮಾರುಕಟ್ಟೆ ಸಂಶೋಧನೆ
ವಿಕ್ರಮ್ ಸಿಂಗ್ ಪೌರ್

### vikram singh puar /  ಅವರು ದೇವಸ್ ಹಿರಿಯ ರಾಜ್ಯಕ್ಕೆ ಗೌರವಯುತ ರಾಜಕುಮಾರರಾಗಿದ್ದಾರೆ. ವಿವಿಕ್ರಮ್ ಸಿಂಗ್ ರಾವ್ II ಪುವರ್ (ಜನನ 3 ಮೇ 1989), ಪ್ರಸ್ತುತ ನಾಮಮಾತ್ರ ಮತ್ತು ದೇವಸ್ ರಾಜ್ಯದ 10 ನೇ ಮಹಾರಾಜ (ಹಿರಿಯ). ಅವರು ಮರಾಠ ರಜಪೂತ್ ಪವರ್ (ಪವಾರ್ / ಪರ್ಮಾರ್) ವಂಶದ ವಂಶಸ್ಥರು. ದೇವ್ಸ್ ಆನಂದ್ ಭವನ ಅರಮನೆಯಲ್ಲಿ ಅವರ ತಂದೆ ಕೊನೆಯಲ್ಲಿ ಎಚ್.ಹೆಚ್. ಮಹಾರಾಜ ತುಕೊಜಿ ರಾವ್ IV ಪವಾರ್ ಅವರ ಮರಣದ ನಂತರ ದೆವಾಸ್ ರಾಜ್ಯ ಮಹಾರಾಜ (ಹಿರಿಯ) ಆಗಿ ಕಿರೀಟಧಾರಣೆ ಮಾಡಲಾಯಿತು. 
ತುಕೊಜಿ ರಾವ್ ಪವಾರ್ ಅವರ ಮಗನಾಗಿ ಜನಿಸಿದ ವಿಕ್ರಮ್ ಸಿಂಗ್ ಅವರು ಈಗಿನ ರಾಜನಾಗಿದ್ದಾರೆ. ಇವರು ಹಲವಾರು ಸಾಮಾಜಿಕ ಕೆಲಸಗಲನ್ನು ಮಾಡಿ ಯುವ ಜನತೆಯ ಪ್ರೀತಿಗೆ ಪಾತ್ರರಾಗಿದ್ದಾರೆ.

####  
ಹಿಂದೂಗಳು ಬ್ರಿಟಿಷ್ ಭಾರತದ ಎರಡು ರಾಜರ ರಾಜಧಾನಿಗಳ ರಾಜಧಾನಿಯಾಗಿತ್ತು. 18 ನೇ ಶತಮಾನದ ಮೊದಲಾರ್ಧದಲ್ಲಿ ಮರಾಠರ ಪುವರ್ ಕುಲದ ಸಹೋದರ ತುಕಜಿ ರಾವ್ (ಹಿರಿಯ) ಮತ್ತು ಜಿವಾಜಿ ರಾವ್ (ಜೂನಿಯರ್) ಮೂಲ ರಾಜ್ಯವನ್ನು ಸ್ಥಾಪಿಸಲಾಯಿತು. 1728 ರಲ್ಲಿ ಮರಾಠಾ ಪೇಶ್ವಾ, ಬಾಜಿ ರಾವ್ ಅವರೊಂದಿಗೆ ಅವರು ಮಾಲ್ವಾಗೆ ಮುನ್ನಡೆದರು.
ಕನ್ನಡ ಸಂಧಿ

## ** ಸಂಧಿ ಎಂದರೇನು ?** 
ಎರಡು ಅಕ್ಷರಗಳ ನಡುವೆ (ಸ್ವರ ಇಲ್ಲವೆ  ವ್ಯಂಜನ) ಕಾಲ ವಿಳಂಬವಿಲ್ಲದಂತೆ ಮತ್ತು  ಅರ್ಥಕ್ಕೆ ವ್ಯತ್ಯಯ ಬಾರದಂತೆ ಸೇರಿಸಿ ಉಚ್ಛರಿಸುವುದು ಸಂಧಿ ಎನಿಸುವುದು.
ಉದಾ : [ಹೊಸಗನ್ನಡ] =ಹೊಸ+ಕನ್ನಡ, ಹೊಸ-ಪೂರ್ವಪದ, ಕನ್ನಡ-ಉತ್ತರಪದ  ಪೂರ್ವಪದ+ಉತ್ತರಪದ=ಸಂಧಿಪದ. ಇಲ್ಲಿ    ಪೂರ್ವಪದ ಮತ್ತು ಉತ್ತರಪದಗಳು ಮೂಲಪದಗಳು.  ಪೂರ್ವಪದದ ಕೊನೆಯ ಅಕ್ಷರ ‘ಅ’ಮತ್ತು ಉತ್ತರಪದದ ಮೊದಲನೆಯ ಅಕ್ಷರ ‘ಕ್’ಸಂಧಿಸಿದಾಗ ಸಂಧಿಕಾರ್ಯ ಆಗುವುದು. ಉದಾ : ಹೊಸ(ಅ)+(ಕ್)ಕನ್ನಡ = ಹ್+ಓ+ಸ್+ಅ+ಕ್+ಅ+ನ್+ನ್+ಅ+ಡ್+ಅ.  ಸಂಧಿ = ಕೂಡುವುದು.  ಎಂದರೆ, ಎರಡು ವರ್ಣಗಳು  **ಸದ್ಗುಣ**ಕೂಡಿ ಸಂಧಿಯಾಗುತ್ತದೆ. ಉದಾ: ಮರ=ಮ್+ಅ+ರ್+ಅ.  ಎರಡು ವರ್ಣಗಳು = ಮ್+ಅ ಮತ್ತು ರ್+ಅ.
:**ವಿದ್ವಾಂಸರ ಅಭಿಪ್ರಾಯ**

ಸಂಧಿ ಎಂದರೆ, “ಎರಡು ಅಥವಾ ಹಲವಾರು ಅಕ್ಷರಗಳು ಒಂದಕ್ಕೊಂದು ಸೇರುವುದಕ್ಕೆ ವರ್ಣಾಕ್ಷರ ಸಂಧಿ ಎಂದು ಹೆಸರು”- ಕೇಶಿರಾಜ.
*ಬೇರೆ ಬೇರೆಯಾಗಿದ್ದ ಅಕ್ಷರಗಳನ್ನು ಕೂಡಿಸಿ ಉಚ್ಛರಿಸುವುದಕ್ಕೆ ಸಂಧಿ ಎಂದು ಹೆಸರು  - ಕ್ಯೆಪಿಡಿಕಾರ.

### ಸಂಧಿಗಳಲ್ಲಿ ವಿಧ 
### ಸಂಧಿಗಳಲ್ಲಿ ಎರಡು ವಿಧ. 
#ಕನ್ನಡ ಸಂಧಿ. 
#ಸಂಸ್ಕೃತ ಸಂಧಿ.

## ಕನ್ನಡ ಸಂಧಿ 
### **ಕನ್ನಡ ಸಂಧಿ ಎಂದರೇನು ? ** 
*ಕನ್ನಡ ಪದಗಳು ಕೂಡಿ ಆಗುವುದು ಕನ್ನಡ ಸಂಧಿ.  ಉದಾ : ಎಳೆ+ಕರು=ಎಳೆಕರು.  ಇಲ್ಲಿ ಎರಡೂ ಕನ್ನಡ+ಕನ್ನಡ ಪದಗಳು ಸೇರಿ ಸಂಧಿಯಾಗಿದೆ.  
*ಒಂದು ಕನ್ನಡ ಪದ, ಇನ್ನೊಂದು ಸಂಸ್ಕೃತ ಪದ ಕೂಡಿ ಸಂಧಿಯಾದರೂ ಕನ್ನಡ ಸಂಧಿಯಾಗಬಹುದು.

### **ಕನ್ನಡ ಸಂಧಿಗಳು ಯಾವುವು?** 
*ಲೋಪಾಗಮಾದೇಶ ಎಂದು ಕನ್ನಡದ ಮೂರು ಸಂಧಿಗಳು. : 1)ಲೋಪ ಸಂಧಿ 2)ಆಗಮ ಸಂಧಿ 3)ಆದೇಶ  ಸಂಧಿ
*ಇವುಗಳಲ್ಲಿ ಲೋಪ ಮತ್ತು ಆಗಮ ಸಂಧಿಗಳು ಕನ್ನಡದ ಸ್ವರಸಂದಿಗಳು, ಆದೇಶ ಸಂಧಿಯನ್ನು ಕನ್ನಡದ ವ್ಯಂಜನ ಸಂಧಿಯೆಂದು ಕರೆಯುತ್ತಾರೆ.

###### ಲೋಪಸಂಧಿ 
###### ಆಗಮ ಸಂಧಿ 
###### ಆದೇಶ ಸಂಧಿ 
## ಸ್ವರ ಸಂಧಿ 
ಸ್ವರಸಂಧಿ ಎಂದರೇನು?
ಸ್ವರಸಂಧಿ ಎಂದರೆ ಸ್ವರದ ಮುಂದೆ ಸ್ವರವು ಬಂದು ಸಂಧಿಯಾದರೆ ಸ್ವರಸಂಧಿ.  ಎಂದರೆ ಪೂರ್ವಪದದ ಕೊನೆಯ ಅಕ್ಷರ ಮತ್ತು ಉತ್ತರಪದದ ಮೊದಲನೆಯ ಅಕ್ಷರ ಸಂಧಿಸಿದಾಗ ಸಂಧಿ ಆಗುವುದು.  ಇದನ್ನು ಸಂಧಿಕಾರ್ಯವೆನ್ನುವರು.  ಉದಾ: ಮಾತು+ಇಲ್ಲ=ಮಾತುವಿಲ್ಲ- ಮಾತಿಲ್ಲ (ಸಂಧಿ ವಿಕಲ್ಪ) ಉ+e (ಸಂಧಿಪದ ಸಂದರ್ಭ)  ಮರ+ಅನ್ನು = ಮರವನ್ನು. ಅ+ಅ(ಸಂಧಿಪದ ಸಂದರ್ಭ) :

## ಕನ್ನಡ ಸಂಧಿಕಾರ್ಯ 
ಲೋಪ-ಆಗಮ-ಆದೇಶ, ಈ ಮೂರೂ ಸಂಧಿಗಳು ಪೂರ್ವಪದದ ಕೊನೆಯ ಅಕ್ಷರ ಮತ್ತು ಉತ್ತರಪದದ ಮೊದಲ ಅಕ್ಷರಗಳ ಸಂಧಿಸುವಿಕೆಯಲ್ಲಿ ನಡೆಯುತ್ತದೆ.
#ಸಂಧಿ ಮಾಡುವಾಗ - ಪೂರ್ವಪದದಲ್ಲಿಯ ಒಂದು ಅಕ್ಷರವು ಸಂಧಿಪದದಲ್ಲಿ ಇಲ್ಲದಿದ್ದರೆ - ಲೋಪಸಂಧಿ.  ಉದಾ: ಮಾತಿಲ್ಲ= ಮಾತು+ಇಲ್ಲ=ಇಲ್ಲಿ ‘ಉ’ ಸ್ವರ ಲೋಪ.
#ಸಂಧಿ ಮಾಡುವಾಗ - ಪೂರ್ವಪದ ಮತ್ತು ಉತ್ತರ ಪದಗಳಲ್ಲಿಯ ಎಲ್ಲ ಅಕ್ಷರಗಳು ಸಂಧಿಪದದಲ್ಲಿ ಇದ್ದು ಹೊಸದಾಗಿ ಒಂದು ಅಕ್ಷರ ಸಂಧಿಪದದಲ್ಲಿ ಬಂದಿದ್ದರೆ-ಆಗಮಸಂಧಿ.  ಉದಾ: ಮನೆ+ಅನ್ನು = ಮನೆಯನ್ನು = ‘ಯ್’ ವ್ಯಂಜನ ಆಗಮ.
#ಸಂಧಿ ಮಾಡುವಾಗ - ಉತ್ತರ ಪದದ ಆದಿಯಲ್ಲಿಯ ಒಂದು ವ್ಯಂಜನವು ಸಂಧಿಪದದಲ್ಲಿ ಲೋಪವಾಗಿ ಆ ಸ್ಥಳದಲ್ಲಿ ಹೊಸದಾಗಿ ಮತ್ತೊಂದು ವ್ಯಂಜನವು ಆಗಮವಾಗಿ ಬಂದರೆ - ಆದೇಶ ಸಂಧಿ.  ಉದಾ: ಮಳೆ+ಕಾಲ=ಮಳೆಗಾಲ=‘ಕ್’ವ್ಯಂಜನ ಲೋಪ. ‘ಗ್’ ವ್ಯಂಜನ ಆದೇಶ.
#ಎಲ್ಲಾ ಅಕ್ಷರಗಳು ಇದ್ದಷ್ಟೇ ಸಂಧಿಪದದಲ್ಲಿ ಇರುವುದು ‘ಪ್ರಕೃತಿಭಾವ’ / ವಿಸಂಧಿ.

## ಸಂಧಿಯಾಗುವ ಸ್ಥಳಗಳು 
ಸಂಧಿಯಾಗುವ ಸ್ಥಳಗಳಲ್ಲಿ ಎರಡು ವಿಧ
#ಪದಮಧ್ಯ ಸಂಧಿ : ಪ್ರಕೃತಿ+ಪ್ರತ್ಯಯಗಳ ಸೇರುವಿಕೆಯಿಂದ ಪದವಾಗುತ್ತದೆ.  ಇದರ ಮಧ್ಯದಲ್ಲಿ ಉಂಟಾಗುವ ಸೇರುವಿಕೆಯೇ ಪದಮಧ್ಯ ಸಂಧಿ. ಉದಾ: ಮನೆಯಿಂದ=ಮನೆ+ಇಂದ,  ನೋಡು+ಅ+ಅನ್ನು=ನೋಟವನ್ನು. ಮಾತು+ಒಳ್=ಮಾತೊಳ್.
#ಪದಾಂತ್ಯ ಸಂಧಿ : ಒಂದು ಪದದ ಮುಂದೆ ಇನ್ನೊಂದು ಪದವೋ, ಪ್ರತ್ಯಯವೋ ಸೇರಿದರೆ ಆ ಸಂಧಿಯನ್ನು ಪದಾಂತ್ಯ ಸಂಧಿಯೆನ್ನುತ್ತಾರೆ.  ವಾಕ್ಯದಲ್ಲಿ ಎರಡು ಪದಗಳ ಡುವೆ ಆಗುವ ಸಂಧಿ.  ಉದಾ: ಮರ+ಎಂಬಲ್ಲಿ=ಮರವೆಂಬಲ್ಲಿ, ಶಿಖರ+ಅನ್ನು+ಏರಿ=ಶಿಖರವನ್ನೇರಿ. [ಪದಮಧ್ಯೆ ಸಂಧಿ ನಿತ್ಯವೂ ಬರುವುದು.  ಪದಾಂತ್ಯ ಸಂಧಿ ವಿಕಲ್ಪವಾಗಿ ಬರುವುದು. ವಿಕಲ್ಪ=ಸಂಧಿಮಾಡಬಹುದು/ಬಿಡಬಹುದು]

## ಉಲ್ಲೇಖಗಳು 
4. **ಕನ್ನಡ ಸಂಧಿಗಳು**

ವರ್ಗ:ಕನ್ನಡ ವ್ಯಾಕರಣ
ವರ್ಗ:ಭಾಷೆ
ವರ್ಗ:ಕನ್ನಡ
ಯೂಪಸ್ತಂಭ

ಯೂಪಸ್ತಂಭ -ಯಾಗದಲ್ಲಿ ಬಲಿಕೊಡುತ್ತಿದ್ದ ಪಶುಗಳನ್ನು ಕಟ್ಟಿಹಾಕುವುದಕ್ಕಾಗಿ ನಿಲ್ಲಿಸುತ್ತಿದ್ದ ಕಂಬ. 

## ರಚನೆ 
ಇದನ್ನು ಪಲಾಶ, ಖದಿರ, ಬಿಲ್ವ ಅಥವಾ ರೌಹಿತಕ ವೃಕ್ಷದಿಂದ ಮಾಡಿರಬಹುದು . ಎತ್ತರ ಸುಮಾರು ಒಂದೂವರೆ ಅಡಿಯಿಂದ ಐವತ್ತು ಅಡಿಯವರೆಗಿರಬಹುದು.

ಯೂಪದಲ್ಲಿ ಮೂರು ಭಾಗಗಳಿರುತ್ತಿದ್ದವು. ನೆಲದಲ್ಲಿ ಹೂಳುವ ಭಾಗವೇ ಉಪರ. ಇದನ್ನು ಕೆತ್ತಬಾರದು. ನೆಲದ ಮೇಲಿನ ಭಾಗ ಯೂಪ. ಇದನ್ನು ಕೆಳಗಿನಿಂದ ಮೇಲಕ್ಕೆ ಕ್ರಮೇಣ ಸಣ್ಣದಾಗುತ್ತ ಹೋಗುವಂತೆ, ಅಷ್ಟಕೋನಾಕಾರವಾಗಿ ಕೆತ್ತಬೇಕು. ಯೂಪದ ತುದಿಯೇ ಚಷಾಲ. ಇದು ಕಂಬದ ತುದಿಯಲ್ಲಿ ಶಿರೋವೇಷ್ಟನದಂತೆ ಇರುತ್ತದೆ. 

ಪುರಾಣಗಳಲ್ಲಿ, ಸಂಸ್ಕøತ, ಕನ್ನಡ ಕಾವ್ಯಗಳಲ್ಲಿ ಯೂಪಸ್ತಂಭಗಳ ವರ್ಣನೆ ಅನೇಕ ಕಡೆ ಬರುತ್ತದೆ. ವಾಲ್ಮೀಕಿ ರಾಮಾಯಣದಲ್ಲಿ ಬಂದಿರುವ ಕೆಳಗಿನ ವರ್ಣನೆ ಗಮನಾರ್ಹವಾದುದು:

ಪ್ರಾಪ್ತೇ ಯೂಪೋಚ್ಛ್ರಯೇ ತಸ್ಮಿನ್‍ಷಡ್ಬೈಲ್ವಾಃ ಖಾದಿರಾಸ್ತಥಾ |
ತಾವಂತೋ ವಿಲ್ವಸಹಿತಾಃ ಪರ್ಣಿನಶ್ಚ ತಥಾಪರೆ||
ಶ್ಲೇಷ್ಮಾತಕಮಯೋ ದಿಷ್ಟೋ ದೇವದಾರುಮಯಾಸ್ತಥಾ |
ದ್ವಾವೇವ ತತ್ರವಿಹಿತೌ ಬಾಹುವ್ಯಸ್ತಪರಿಗ್ರಹೌ ||
ಕಾರಿತಾಃ ಸರ್ವ ಏವೈತೇ ಶಾಸ್ತ್ರಜ್ಞೈರ್ಯಜ್ಞಕೋವಿದೈಃ |
ಶೋಭಾರ್ಥಂ ತಸ್ಯ ಯಜ್ಞಸ್ಯ ಕಾಂಚನಾಲಂಕೃತಾ ಭವನ್ ||
ವಿನ್ಯಸ್ತಾ ವಿಧಿವತ್ ಸರ್ವೇ ಶಿಲ್ಪಿಭಿಃ ಸುಕೃತಾ ದೃಢಾಃ |
ಅಷ್ಟಾಶ್ರಯಃ ಸರ್ವ ಏವ ಶ್ಲಕ್ಷ್ಣರೂಪ ಸಮನ್ವಿತಾಃ||

ಈ ವರ್ಣನೆಯಲ್ಲಿ ಯಾವ ಯಾವ ಜಾತಿಯ ಮರದಿಂದ ಯೂಪಗಳನ್ನು ಶಿಲ್ಪಿಗಳು ಮಾಡುತ್ತಿದ್ದರು ಎಂಬ ವಿವರಗಳಿವೆ. ಯೂಪಗಳು ಎಂಟು ಮೂಲೆಯುಳ್ಳಂಥವು ಎಂಬ ಸಂಗತಿ ಸಹ ವ್ಯಕ್ತವಾಗಿವೆ.

ಶ್ರೌತಸೂತ್ರಗಳಲ್ಲಿ ಯೂಪಗಳನ್ನು ಮರದಲ್ಲಿಯೇ ಮಾಡಬೇಕೆಂಬ ನಿಯಮಗಳಿದ್ದರೂ ಮುಂದೆ ಆ ನಿಯಮ ಸಡಿಲವಾಗಿ ಕಲ್ಲಿನಲ್ಲಿಯೂ ಮಾಡಿ ನಿಲ್ಲಿಸುವ ಪದ್ಧತಿ ಬಂದಂತೆ ಕಾಣುತ್ತದೆ.

## ಯೂಪಸ್ತಂಭಗಳು 
* ಕರ್ನಾಟಕದಲ್ಲಿ ಚಿಕ್ಕಮಗಳೂರು ಜಿಲ್ಲೆಯ ಹಿರೇಮಗಳೂರಿನ ಸ್ತಂಭವು ಕಲ್ಲಿನ ಯೂಪವೇ ಆಗಿದೆ. ಅದರ ಮೇಲಿರುವ ಭಿನ್ನ ಶಾಸನದಲ್ಲಿ ಅಶ್ವಯೂಪ ಎಂಬ ಅಕ್ಷರಗಳನ್ನು ಗುರುತಿಸಬಹುದು. 
* 5 ನೆಯ ಶತಮಾನದ ಶಾಸನಗಳಿರುವ ಯೂಪಗಳು ಬೋರ್ನಿಯೋ-ಸುಮಾತ್ರಗಳಲ್ಲಿ ದೊರತಿವೆ. 
* ಮಥುರಾನಗರದ ವಸ್ತುಸಂಗ್ರಹಾಲಯದಲ್ಲಿ ಎರಡು ಬಲು ಸುಂದರವಾದ ಯೂಪಗಳಿವೆ. ಅವುಗಳಲ್ಲಿ ಶಾಸನವಿರುವ ಯೂಪ ಬಲು ಸುಂದರವಾದ ಯೂಪ ಸುಮಾರು ಇಪ್ಪತ್ತು ಅಡಿ ಎತ್ತರವಿದೆ. ಅಷ್ಟಕೋನಾಕಾರದ ಈ ಕಂಬದ ಮಧ್ಯ ಪ್ರದೇಶದಲ್ಲಿ ಎರಡು ಸುತ್ತು ಇರುವ ಹಗ್ಗವನ್ನೂ ಅದರ ತುದಿಯಲ್ಲಿ ಕುಣಿಕೆಯನ್ನೂ ಕೆತ್ತಲಾಗಿದೆ. ಪಶುವಿನ ಕೊರಳ ಹಗ್ಗವನ್ನು ಕಟ್ಟಿಹಾಕುತ್ತಿದ್ದ ಪ್ರದೇಶವನ್ನು ಅದು ತೋರಿಸುತ್ತದೆ. ಕಂಬದ ಕೆಳಭಾಗ ಚೌಕವಾಗಿದ್ದು ಅದು ಉಪಾರವನ್ನೂ ಅದರ ಮೇಲ್ಭಾಗ ಎಂಟು ಮೂಲೆಯದಾಗಿದ್ದು ಯೂಪವನ್ನೂ ತುದಿಯ ಬಾಗಿದ ಭಾಗವು ಚಷಾಲವನ್ನೂ ಸೂಚಿಸುತ್ತದೆ. ಒಂದನೆಯ ಶತಮಾನದ ಒಂದು ಸಂಸ್ಕೃತ ಶಾಸನ ದ್ರೋಣಲ ಎಂಬ ಬ್ರಾಹ್ಮಣ ಹನ್ನೆರಡು ರಾತ್ರಿಗಳು ಮಾಡಿದ ಯಾಗದ ಸಂದರ್ಭದಲ್ಲಿ ಆ ಯೂಪವನ್ನು ನಿಲ್ಲಿಸಲಾಯಿತೆಂದು ತಿಳಿಸುತ್ತದೆ ( "..........ರುದ್ರಿಲಪುತ್ರೇಣ ದ್ರೋಣಲೇನ ಬ್ರಾಹ್ಮಣೇನ ದ್ವಾರಶರಾತ್ರೇಣ ಯೂಪಃ ಪ್ರತಿಷ್ಠಾಪಿತಃ.........."). ಇಂಥ ಇನ್ನೂ ಅನೇಕ ಶಾಸನ ಸಮೇತ ಯೂಪಸ್ತಂಭಗಳು ಭಾರತದಲ್ಲಿ ದೊರಕಿವೆ.
										

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಹಿಂದೂ ಕ್ರಿಯಾವಿಧಿಗಳು
ವರ್ಗ:ಹಿಂದೂ ಧರ್ಮ
ಪಾರ್ಸಿ ಭಾಷೆ

**ಪಾರ್ಸಿ** ಅಥವಾ **ಪಾರಸೀಯ** ಅಥವಾ **ಪಾರಸಿಕ** ಭಾಷೆಯು- ಪ್ರಾಚೀನ ಪರ್ಷಿಯೆಯ ಈಗಿನ ಇರಾನಿನ ಒಂದು ಮುಖ್ಯ ಭಾಷೆ. ಇಂಡೋ-ಯೂರೋಪಿಯನ್ ಭಾಷಾ ಪರಿವಾರಕ್ಕೆ ಸೇರಿದ ಇಂಡೋ-ಇರಾನಿಯನ್ ಶಾಖೆಗೆ ಇದು ಸೇರುತ್ತದೆ.

## ಇತಿಹಾಸ 
ಪ್ರಾಚೀನ ಪರ್ಷಿಯದಲ್ಲಿದ್ದು ಆ ಕಾಲದ ಅಧಿಕೃತ ಭಾಷೆಗಳಲ್ಲೊಂದಾಗಿತ್ತು. ಅಂದಿನ ದೊರೆಗಳು ತಮ್ಮ ಶಾಸನಗಳಲ್ಲಿದ್ದನ್ನು ಉಪಯೋಗಿಸಿದ್ದಾರೆ. ಅಕಮೆನಿಡೇ ವಂಶದ ಶಾಸನಗಳಿಂದಲೇ ಇದರ ಸ್ವರೂಪ ನಮಗೆ ತಿಳಿದುಬರುತ್ತದೆ. ಹಾಗೆ ನೋಡಿದರೆ ಪಹ್ಲವಿ ಇದರ ಒಂದು ಮಾರ್ಪಟ್ಟ ರೂಪ. ಅಲೆಕ್ಸಾಂಡರ್ ಮಹಾಶಯನ ಆಡಳಿತದಲ್ಲಿ ಸ್ಥಗಿತಗೊಂಡ ಈ ಭಾಷೆ ಮಧ್ಯಕಾಲೀನ ಸಸೇನಿಯನ್ ದೊರೆಗಳ ಕಾಲದಲ್ಲಿ ಪುನಃ ಅಧಿಕೃತ ಭಾಷೆಯಾಗಿ ಮುಂದುವರೆಯಿತು.
ಆಧುನಿಕ ಪಾರಸಿ ಈಗಿನ ಇರಾನಿ ಭಾಷೆಗಳಲ್ಲೆಲ್ಲ ಅತ್ಯಂತ ಪ್ರಮುಖವಾದ್ದು. ಈಗ ಇದು ತನ್ನ ಹಳೆಯ ಕುರುಹುಗಳನ್ನು ಸಂಪೂರ್ಣವಾಗಿ ತ್ಯಜಿಸಿ ಬೇರಾವು ಇಂಡೋ-ಯೂರೋಪಿಯನ್ ಭಾಷೆ ಮುಟ್ಟದಿರುವಂಥ ಪರಿಷ್ಕøತಾವಸ್ಥೆಯನ್ನು ಮುಟ್ಟಿ ಅತ್ಯಂತ ಸಮೃದ್ಧವಾಗಿ ಬೆಳೆದಿದೆ. ಇದರಲ್ಲಿ ಅರಬ್ಬಿ ಪದಗಳು ಈಗ ಹೇರಳವಾಗಿವೆ. ಲಿಪಿ ಅರಬ್ಬಿಯದಾಗಿದ್ದು ಕೊಂಚ ಮಟ್ಟಿಗೆ ಉರ್ದುವನ್ನು ಹೋಲುತ್ತದೆ.

## ಪ್ರಭಾವ 
ಅರಬ್ಬಿ, ತುರ್ಕಿ ಹಾಗೂ ಉರ್ದು ಭಾಷೆಗಳ ಮೇಲೆ ಪಾರಸಿ ಹೆಚ್ಚಿನ ಪ್ರಭಾವ ಬೀರಿದೆ. ಆಫ್ಘಾನಿಸ್ತಾನದಲ್ಲಿದು ರಾಷ್ಟ್ರೀಯ ಸಾಹಿತ್ಯಕ ಭಾಷೆ.

## ಸಾಹಿತ್ಯ ರಚನೆ 
ರೂದಖೀ ಮತ್ತು ದಖೀಖಿ (ಕ್ರಿ. ಶ. ಹತ್ತನೆಯ ಶತಮಾನ)-ಇವರು ಪುರಾತನ ಪ್ರೌಢ ಪಾರಸಿ ಸಾಹಿತ್ಯದ ಪ್ರಸಿದ್ಧ ಕವಿಗಳು. ಘಜ್ನಿ ಮಹಮೂದನ ಆಸ್ಥಾನದಲ್ಲಿದ್ದ ಪಿರ್ದೂಸಿ ಕವಿಯ ಷಹಾನಾಮ ಈ ಭಾಷೆಯಲ್ಲಿಯ ಮಹಾಕಾವ್ಯ. ಇರಾನಿನಲ್ಲೇ ಅಲ್ಲದೆ ಇತರ ದೇಶಗಳಲ್ಲೂ ಪಾರಸಿ ಸಾಹಿತ್ಯ ಬೆಳೆದುಬಂತು. ಭಾರತ ಪಾರಸಿ ಸಾಹಿತ್ಯಕ್ಕೆ ಎರಡನೆಯ ತವರು.

## ಬಾಹ್ಯ ಕೊಂಡಿ 
https://en.wikibooks.org/wiki/Persian/Alphabet

## ಉಲ್ಲೇಖಗಳು 
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಭಾಷೆಗಳು
ನವ ಮಂಗಳೂರು ಬಂದರು

**ನವ ಮಂಗಳೂರು ಬಂದರು** ಭಾರತದ ಕರ್ನಾಟಕ ರಾಜ್ಯದ ಮಂಗಳೂರಿನ ಪಣಂಬೂರ್‌ನಲ್ಲಿರುವ ಆಳವಾದ ನೀರು, ಎಲ್ಲಾ-ಹವಾಮಾನ ಬಂದರು, ಇದು ಪಶ್ಚಿಮ ಕರಾವಳಿಯಲ್ಲಿ ಆಳವಾದ ಒಳ ಬಂದರಾಗಿದೆ.ಇದು ಕರ್ನಾಟಕದ ಏಕೈಕ ಪ್ರಮುಖ ಬಂದರು ಮತ್ತು ಭಾರತದ ಏಳನೇ ಅತಿ ದೊಡ್ಡ ಬಂದರಾಗಿದೆ.ಈ ಬಂದರನ್ನು ನ್ಯೂ ಮಂಗಳೂರು ಪೋರ್ಟ್ ಟ್ರಸ್ಟ್ (ಎನ್ಎಂಪಿಟಿ) ನಿರ್ವಹಿಸುತ್ತದೆ.

: ಮಂಗಳೂರು ಬಂದರು" ಎಂಬ ಹೆಸರನ್ನು ಮಂಗಳೂರು ನಗರದ ಹಳೆಯ ಬಂದರು ಅಥವಾ ಬಂದರುಗಳಿಂದ "ಮಂಗಳೂರು ಬಂಡರ್" ಅಥವಾ "ಓಲ್ಡ್ ಬಂಡರ್" ಎಂದು ಕರೆಯುತ್ತಾರೆ. ಹಳೆಯ ಬಂದರು ಹೊಸ ಮಂಗಳೂರು ಬಂದರಿನ ದಕ್ಷಿಣ ಭಾಗದಲ್ಲಿದೆ ಮತ್ತು ಈಗ ಮೀನುಗಾರಿಕೆಗಾಗಿ ಮತ್ತು ಸಣ್ಣ ಸರಕುಗಳನ್ನು ಸಾಗಿಸಲು ಬಳಸಲಾಗುತ್ತಿದೆ.

## ಸ್ಥಳ 
ಈ ಬಂದರು ಭಾರತದ ಪಶ್ಚಿಮ ಕರಾವಳಿಯ ಮಂಗಳೂರುನ ಪಣಂಬೂರ್ನಲ್ಲಿದೆ. ಇದು ಅರಬ್ಬೀ ಸಮುದ್ರಕ್ಕೆ ಗುರೂಪುರಾ (ಫಾಲ್ಗುನಿ) ನದಿಯ ಸಂಗಮಕ್ಕೆ ಉತ್ತರವಾಗಿದೆ. ಇದು ಮರ್ಮುಗೊವ್ ಪೋರ್ಟ್ನ ದಕ್ಷಿಣಕ್ಕೆ 170 ನಾಟಿಕಲ್ ಮೈಲಿಗಳು (310 ಕಿ.ಮಿ) ಮತ್ತು ಕೊಚಿ ಬಂದರಿನ ಉತ್ತರಕ್ಕೆ 191 ನಾಟಿಕಲ್ ಮೈಲಿಗಳು (354 ಕಿ.ಮಿ) ನಲ್ಲಿದೆ..

## ಇತಿಹಾಸ 
ಇದು ಮೇ ೪, ೧೯೭೪ ರಂದು ಆಗಿನ ಪ್ರಧಾನಿ ಇಂದಿರಾ ಗಾಂಧಿಯವರು ಔಪಚಾರಿಕವಾಗಿ ಉದ್ಘಾಟಿಸಿದರು. ನಿರ್ಮಾಣವು ೧೯೬೨ ರಲ್ಲಿ ಪ್ರಾರಂಭವಾಯಿತು.

## ಸಾರಿಗೆ ಸಂಪರ್ಕಗಳು 
ರಾಷ್ಟ್ರೀಯ ಹೆದ್ದಾರಿ NH-66 (ಹಿಂದಿನ NH-17) ಬಂದರು ಹಾದುಹೋಗುತ್ತದೆ. ಸಮೀಪದ ರೈಲ್ವೆ ನಿಲ್ದಾಣವೆಂದರೆ ಥೋಕೂರ್, ಮತ್ತು  ಸುರತ್ಕಲ್ ರೈಲ್ವೆ ನಿಲ್ದಾಣ.

## ಸರಕು ವಿಧಗಳು 
ಈ ಬಂದರು ಕರ್ನಾಟಕ ರಾಜ್ಯ ಮತ್ತು ಕೇರಳದ ಕೆಲವು ರಾಜ್ಯಗಳ ಒಳನಾಡಿಗೆ ಸೇವೆ ಸಲ್ಲಿಸುತ್ತದೆ. ಕಬ್ಬಿಣದ ಅದಿರು ಕೇಂದ್ರೀಕರಿಸುತ್ತದೆ ಮತ್ತು ಗೋಲಿಗಳು, ಕಬ್ಬಿಣದ ಅದಿರಿನ ದಂಡಗಳು, ಮ್ಯಾಂಗನೀಸ್, ಗ್ರಾನೈಟ್ ಕಲ್ಲುಗಳು, ಕಾಫಿ, ಗೋಡಂಬಿ ಮತ್ತು ಕಂಟೇನರ್ ಮಾಡಲಾದ ಸರಕುಗಳು ಪೋರ್ಟ್ನ ಮೂಲಕ ರಫ್ತಾಗುವ ಪ್ರಮುಖ ಸರಕುಗಳಾಗಿವೆ.
ಪೋರ್ಟ್ನ ಪ್ರಮುಖ ಆಮದುಗಳು ಕಚ್ಚಾ ಮತ್ತು ಪೆಟ್ರೋಲಿಯಂ ಉತ್ಪನ್ನಗಳು, ಎಲ್ಪಿಜಿ, ಮರದ ತಿರುಳು, ಮರದ ಲಾಗ್ಗಳು, ಸಿದ್ಧಪಡಿಸಿದ ರಸಗೊಬ್ಬರಗಳು, ದ್ರವ ಅಮೋನಿಯಾ, ಫಾಸ್ಪರಿಕ್ ಆಸಿಡ್, ಇತರ ದ್ರವ ರಾಸಾಯನಿಕಗಳು ಮತ್ತು ಕಂಟೇನರ್ ಮಾಡಲಾದ ಸರಕುಗಳಾಗಿವೆ.

## ಪ್ರಶಸ್ತಿಗಳು 
NMPT '*ಗ್ರೀನ್ಟೆಕ್ ಎನ್ವಿರಾನ್ಮೆಂಟ್ ಅವಾರ್ಡ್ ೨೦೧೪* ಪ್ರಶೆಸ್ತಿ ಪಡೆದಿದೆ. 

## ಬಾಹ್ಯ ಕೊಂಡಿಗಳು 
* New Mangalore Port 
## ಉಲ್ಲೇಖಗಳು